KO ĆE SE ODAZVATI MEKALISTERU? Sutra ističe rok za potvrdu učešća u dijalogu | Ekspres.net\nKO ĆE SE ODAZVATI MEKALISTERU? Sutra ističe rok za potvrdu učešća u dijalogu\nSavez za Srbiju (SzS) juče u saopštenju nije precizno naveo da li će imati svoje predstavnike u razgovorima sa predstavnicima EP.\nKako su naveli, “SzS nije spreman na bilo kakve razgovore sa vlašću o izborima koji bi bili održani na proleće 2020. godine”, ali su pozdravili angažovanje EP i istakli da su spremni da razgovaraju sa njihovim predstavnicima o sprovođenju zahteva stručnog tima protesta “1 od 5 miliona”.\nPotpredsednica Narodne stranke, koja je deo SzS, Sanda Rašković Ivić, ranije je rekla da je prijatno iznenađena odabirom bivših evroposlanika Eduarda Kukana i Knuta Fleknštajna za posrednike na sastanicma i dodala da će na njima učestvovati.\nMeđutim, Vladimir Gajić iz Narodne stranke napisao je na Twitteru da je “borba za izborne uslove običan eufemizam kojim se podriva odluka o bojkotu parlamenta i izbora”. Napisao je i da je očekivao “otpadnike” i da nije lako držati reč.\nNa Twitteru mu je odgovorio predsednik PSG Sergej Trifunović, čiji pokret još nije dobio zvaničan poziv, ali se izjasnio da će, ako ga dobije učestvovati, rekavši: “Evo mi otpadnici, predlažemo da nas zovete otpaci”.\nPredsedništvo Demokratske stranke (DS) sutra će razmotriti pitanje učešća demokrata u razgovorima o izbornim uslovima, a poslanik Radoslav Milojičić kaže da je to “odluka između evropskih vrednosti i Mlađe Đorđevića”, kojeg naziva ruskim lobistom, a koji je blizak saradnik Dragana Đilasa koji je, inače, prvi i pozvao na bojkot.\nPoslanički klub DS je ranije doneo odluku da u razgovorima učestvuje, kao i da ih u dijalogu predstavljaju predsednik DS Zoran Lutovac i poslanik Balša Božović, a Lutovac je posle toga rekao da DS, kao ni SzS, nisu dobili direktan, zvaničan poziv, već im je pozivno pismo Dejvida Mekalistera stiglo “posredstvom” Maje Gojković što je, kaže, neprihvatljivo.\nSocijaldemokratska stranka Srbije (SDS) saopštila je da će na razgovore poslati lidera stranke Borisa Tadića i poslanika Marka Đurišića, dok se Zajedno za Srbiju Nebojše Zelenovića, koja je deo Ujedinjene DS, ali i SzS, nije zvanično oglasila.\nIz LDP rekli su za Tanjug da će njih predstavljati predsednik Čedomir Jovanović, a učešće je potvrdila i Stranka moderne Srbije (SMS).\nPredsednik Nove stranke Zoran Živković rekao je da je ta stranka donela odluku da nastavi borbu za izborne uslove. On je pozvao kolege iz opozicije da bojkot ostave za kraj, a da pre toga učine sve kako bi obezbedili minimum uslova za dobar nastup na izborima.\nŠef poslaničke grupe SPS Đorđe Milićević rekao je da će se socijalisti odazvati pozivu, kao i da će od bivših evroparlamentaraca zatražiti preporuku kako da se spreči trgovina poslaničkim mandatima. Takođe, podsetio je da je Vlada Srbije napravila iskorake u cilju poboljšanja izbornih uslova.\nOčekuje se da će predstavnici vladajućih stranaka Kukanu i Flekenštajnu predstaviti uredbe Vlade Srbije koje su sačinjene u cilju poboljšanja uslova za izbore, kao i da će predočiti 10 zaključaka koji su usvojeni posle okruglih stolova održanih na Fakultetu političkih nauka (FPN) u proteklom periodu.\nSa druge strane, može se očekivati da će deo opozicije koji čine SzS, ukoliko se njihovi predstavnici uključe u razgovore, insistirati na 42 zahteva stručnog tima “1 od 5 miliona”.\nIz Skupštine Srbije je u petak šefovima poslaničkih grupa upućen poziv za razgovore o poboljšanju izbornih uslova. U dopisu u koji je Tanjug imao uvid, navodi se da će svi imati po pet minuta da govore o svakoj temi, među kojima su mediji, uloge REM i RTS, finansiranje kampanje…\nEvroposlanik Dejvid Mekalsiter je u pismu zamolio da razgovori budu bez medija, a da Kukan i Flekenštajn na kraju svake runde saopšte šta je dogovoreno.\nSastanak će početi 9. oktobra oko 15 sati, najverovatnije u zgradi stare skupštine u Ulici Kralja Milana, a posle uvodnog dela o ciljevima međustranačkog dijaloga, biće održana sesija: “Procena situacije u ključnim pitanjima za unapređenje uslova za održavanje parlamentarnih izbora 2020. godine.\nReč se potom daje šefovima poslaničkih grupa koji imaju pet minuta za obraćanje.\nOko 17 sati uslediće druga sesija o izbornim uslovima i telima (monitoring i nadzor) posle čega će šefovi ponovo dobiti po pet minuta za diskusiju. Nakon toga, prema Nacrtu programa, uslediće radna večera u skupštinskom restoranu.\nSledećeg dana, 10. oktobra, od 9 sati će se razgovarati o medijima i ulozi REM-a i RTS-a, oko 11. 30 časova planirana je nova sesija o edukaciji birača i biračkom spisku. Uslediće razgovor o finansiranju izborne kampanje.\nPredviđeno je da razgovori traju do 18. 30 časova kada će se govoriti o zaključcima i narednim koracima.\nPosle svake sesije, šefovi poslaničkih grupa će takođe imati pet minuta za obraćanje.\nTags Dejvid MekalisterdijalogopozicijaSavez za Srbijuvlast\nĐilas osnovao Stranku slobode i pravde PROTEST 1 OD 5 MILIONA: Saopšten “pregovarački tim” za dijalog sa vlastima NASTAVAK DIJALOGA NA FPN: O biračkim spiskovima i izbornoj administraciji KO JE DOŠAO, A KO ODBIO DIJALOG? Druga runda razgovora vlasti i opozicije


Novi Sad: „Zavod za izgradnju“ će realizovati više od 80 odsto plana - Gradjevinarstvo.rs\nDirektor „Zavoda za izgradnju grada“ Novi Sad (ZIG) Goran Višnjić izjavio je da će to preduzeće ove godine imati realizaciju godišnjeg plana i programa veću od 80 procenata. Višnjić je rekao „Tanjugu“ da je realizacija tog plana i programa u ovom trenutku više od 70, odsto od celokupnog godišnjeg plana.\nNovi Sad - Ilustracija (Foto: Pixabay.com)\n- Moram da se pohvalim da je ove godine, do ovog momenta, „Zavod za izgradnju grada“ ugovorio više od 70 procenata poslova koji su bili u planu i programu pri budžetiranju, odnosno rebalansu budžeta – rekao je Višnjih.\nOn je naglasio da smatra da će ova godina biti jako uspešna sa poslovnog gledišta „Zavoda za izgradnju grada“ Novi Sad. Po Višnjićevim rečima, ZIG u ovom trenutku izvršava veliki broj poslova od uređenja dečjih igrališta, asfaltiranja pojedinih platoa ispred škola, do uređivanja i postavljanja urbanog mobilijara i osvetljenja.\nZa nekoliko dana, kako je najavio Višnjić, rekonstrukcijom kolovozne trake kreće uređenje Temerinske ulice, jer, kako kazao, „nije na ponos Novog Sada“ da je na isključenju sa auto-puta tako loš kolovoz. On je kazao da je vrednost radova na Temerinskoj ulici procenjena na oko 100 miliona dinara sa PDV.\n- Radićemo rekonstrukciju postojeće i izgradnju druge trake, tako da ćemo imati Temerinski put do auto-puta u punom profilu bulevarskog tipa – rekao je Višnjić dodajući da on smatra da Novi Sad zašlužuje da ima još jedan uređen ulaz, odnosno, izlaz iz grada.\nAsfalt Igrališta Izgradnja železničkih pruga, puteva, ulica i drugih saobraćajnica Sanacija i rekonstrukcija


Guverner NBS - Blic Online\nGuvernerka: Premija rizika Srbije pala na istorijski nizak nivo, inflacija po planu\nPremija rizika Srbije pala je ove godine na istorijski nizak nivo, i od avgusta se kreće na nivou od 122 bazna poena, što za zemlju znači mogućnost korišćenja domaćih i eksternih izvora finansiranja po najpovoljnijim uslovima, izjavila je danas guverner Narodne banke Srbije Jorgovanka Tabaković.\nTabaković: Nisam neosetljiva na ljudsku muku, ali ne mogu da guram ruku u tuđi džep\nGuverner NBS Jorgovanka Tabaković izjavila je danas, govoreći o zaduženima u švajcarskim francima, da nije neosetljiva na ljudsku bol, ali i ukazala da joj to ne daje za pravo da uđe u postulate tržišne privrede, da donosi neustavne odluke i zavuče ruku u nečiji džep.\nProvalnik upao u sobu guvernerke Tabaković\nGuvernerka Jorgovanka Tabaković imala je prošle nedelje, tokom Miločerskog razvojnog foruma koji se održavao u hotelu “Maestral”, bliski susret s provalnikom.\nPoskupljenje struje diže inflaciju\nU narednim mesecima, pored poskupljenja struje, uglja i drva, ključni faktor porasta inflacije biće postepeno iščezavanje dezinflatornog uticaja cena hrane, kaže za “Blic” guverner NBS Jorgovanka Tabaković\nNarodna banka Srbije ne razmišlja o promeni režima deviznog kursa i ostaje posvećena režimu ciljane inflacije i rukovođeno-fluktuirajućeg kursa, izjavila je guvernerka NBS Jorgovanka Tabaković, istakavši da nije bilo pritisaka da se to promeni.\nTabakovićeva za viceguvernerku predložila i Dianu Dragutinović\nSkupština Srbije završila je danas raspravu o kandidatima za izbor viceguverenra Narodne banke Srbije u kojoj su poslanici vladajućih stranaka istakli da podržavaju jačanje nadzorne funkcije parlamenta nad NBS, ali i njenu samostalnosti, dok je opozicija upozorila da “najveću senku” na budući rad kandidata za viceguvernere “bacaju” kritike na rad prethodnog rukovodstva NBS.\nPastor: Protiv Tabakovićeve jer je visoki funkcioner stranke\nBeograd - Šef poslaničke grupe Saveza vojvodjanskih Madjara Balint Pastor najavio je danas da ta stranka neće podržati izbor Jorgovanke Tabaković za guvernera Narodne banke Srbije, jer smatra da nije dobro da na tu funkciju bude imenovan jedan stranački funkcioner.\nDačić sprema teren za smenu guvernera\nIzjavom da je finansijski sektor „najveći neprijatelj naroda zato što ima za cilj da ga što više opljačka“, mandatar Ivica Dačić izazvao je ceo bankarski sektor u Srbiji. Ali reakcije nema, barem javne. Kako za „Blic“ kaže nekoliko bankara, ove kritike zapravo su priprema terena za smenu guvernera Narodne banke Srbije. Ako bismo građane pitali, koliko god populistička i nerealna bila, većinom bi se složili s Dačićevom izjavom.\nNikad teži dani za domaću valutu. Ali je Dejan Šoškić, guverner Narodne banke Srbije, nepokolebljiv. Za sebe kaže da je uvek optimista, i da je uveren da dinar neće krahirati. Čak i sada, kada nema dana da centralna banka ne interveniše na međubankarskom deviznom tržištu.\nNBS prodala milijardu evra da odbrani dinar\nIntervencije Narodne banke Srbije na međubankarskom deviznom tržištu, koje od početka godine iznose skoro milijardu evra, ne mogu da budu pravilo ponašanja NBS.\nŠoškić: Dinar nije u kolapsu\nGuverner Narodne banke Srbije Dejan Šoškić izjavio je danas da dinar nije u kolapsu, kako se to čuje u javnosti, ali je istakao da je potrebno što pre formirati vladu i nastaviti reforme. On je rakao i da je novom predsedniku poručio da je potrebno što pre formirati vladu.\n- Srbija treba da se dodatno uredi u određenim domenima, a najvažnije je da se postigne viši nivo efikasnosti u domenima prihoda i rashoda javne potrošnje i poboljšanje uslova poslovanja u zemlji. Na tome moramo raditi bez odlaganja jer na dugi rok to određuje i ekonomsku budućnost Srbije - od toga koliko će biti privlačna za investitore pa do broja radnih mesta koja ćemo imati, kaže za “Blic” Dejan Šoškić, guverner Narodne banke Srbije.\nŠoškić: Drugima je posao da brinu o privredi, a naš da čuvamo cene\n- Često sam u kontaktu sa privrednicima i redovno se odazivam na njihove pozive za razgovore. Ti razgovori su korisni i konstruktivni i želim da se održavaju redovno. Međutim, mislim da je dovoljno da privrednici ukazuju na probleme s kojima se suočavaju. Na državnim organima je da procene koje su mere za rešavanje problema adekvatne i u interesu zemlje u celini na kratak, srednji i dugi rok. Kada se rizici u finansijskom sistemu smanje, i obavezna rezerva može doći na red za analizu. Sada još nije vreme za to - kaže u razgovoru za „Blic“ Dejan Šoškić, guverner Narodne banke Srbije.\nGuverner Šoškić piše za "Blic": Neformalni bankrot Grčke\nPotencijalno referendumsko pitanje u Grčkoj nije još poznato. Od same formulacije tog pitanja potencijalno može dobrim delom zavisiti i ishod samog referenduma. Plan Evropske unije za rešavanje krize je podrazumevao formalno dobrovoljan otpis potraživanja privatnih kreditora prema Grčkoj u prosečnom iznosu od 50 odsto.\nNBS: Procena privrednog rasta revidirana sa tri na 2,5 odsto\nNarodna banka Srbije je, zbog potencijalnog negativnog dejstva ekonomske krize, snizila projekciju rasta bruto domaćeg proizvoda (BDP) Srbije u 2011. godini sa tri na 2,5 odsto, izjavio je danas guverner NBS Dejan Šoškić.\nGrađani zaduženi u švajcarcima moraće papreno da plate olakšice\nOlakšice za 30.000 građana koji imaju kredite u švajcarcima, a koje je juče predložio guverner Dejan Šoškić, samo su odlaganje problema. Bankari i ekonomisti tvrde da prolongiranje otplate kredita, fiksiranje mesečne rate ili konverzija zajma iz švajcarske valute u evro, nisu rešenje već samo načini koji olakšavaju otplatu i koji imaju svoju cenu.\nPoslanici raspravljaju o zaštiti finansijskih korisnika\nSkupština Srbije nastavila je danas rad raspravom o Vladinom predlogu Zakona o zaštiti finansijskih korisnika, a guverner Narodne banke Srbije (NBS) Dejan Šoškić je naglasio da su ciljevi Zakona zaštita građana koji koriste bankarske usluge i finansijski lizing.\nInflacija će biti šest odsto\nBEOGRAD - Sadašnja visoka inflaciona stopa i dalji rast u drugom tromesečju, kada se očekuje da opšte cene dosegne gornju dvocifrenu tačku, nije u suprotnosti sa projekcijama Narodne banke Srbije (NBS), ocena je guvernera Dejana Šoškića.\nŠoškiću će biti još teže nego Jelašiću\nDejan Šoškić, novi guverner Narodne banke Srbije, čiji je izbor juče potvrdila većina od 129 poslanika Skupštine, biće na većim iskušenjima nego njegov prethodnik. Isto važi i za domaću valutu, koja se ne može doveka braniti deviznim rezervama.


Američki i srpski specijalci mesec dana zajedno vežbaju - Sputnjik Srbija\n08:38 02.03.2021 (osveženo 09:08 02.03.2021) Preuzmite kraći link\nKako je saopštio MUP, obuka ove vrste američkih specijalnih snaga i SAJ-a održava se šesti put.\nObuka će omogućiti pripadnicima tih elitnih jedinica da razmene iskustva i tehnike na razne protivterorističke teme, čime će se poboljšati sposobnosti obe jedinice u borbi protiv organizovanog kriminala i terorizma i doprineti unapređivanju odnosa između američkih i srpskih protivterorističkih snaga, navodi se u saopštenju.\nOvakva obuka između američkih specijalnih snaga i SAJ-a održava se šesti put.\nOtvaranju obuke prisustvovali su direktor policije MUP-a Vladimir Rebić, zamenik direktora policije Slobodan Malešić, kao i komandant američke Komande za specijalne operacije general-major Dejvid Tabor.\nobuka, SAD, Srbija, terorizam, SAJ


Tači: BSK će svoju narednu godišnjicu slaviti kao Vojska Kosova\nIzvor: NoviMagazin.rs, 27.Nov.2018, 13:47\nPredsednik Kosova Hašim Tači izjavio je danas, povodom Dana Bezbednosnih snaga Kosova (BSK), da će BSK narednu godišnjicu slaviti kao Vojska Kosova.\n"Vojska Kosova, najmlađa na svetu, koja će doprinositi miru i bezbednosti i van Kosova, uskoro će postati realnost", napisao je Tači na Fejsbuku.\nOn je ocenio da su Bezbednosne snage Kosova "svojim profesionalizmom, odgovornošću i nepristrasnošću, izvršavale svaki zadatak koji su do sada dobijale". >> Pročitaj celu vest na sajtu NoviMagazin.rs <<\n"BSK je snaga koja uživa najveće poverenje svih građana. Postala je institucija koja neprestano doprinosi miru i stabilnosti kao i mirnom životu za sve. Čestitam devojkama i mladićima BSK njihov dan", naveo je Tači.\nPovodom Dana Bezbednosnih snaga Kosova, danas je u svim kasarnama BSK priređen "otvoreni dan" tokom koga građani mogu da vide opremu koju koriste pripadnici tih snaga i upoznaju se s njihovim svakodnevnim aktivnostima.\nBeta: Tači: BSK će svoju narednu godišnjicu slaviti kao Vojska Kosova


Graditelje „Severnog toka 2“ ne plaše američke sankcije - 01.08.2019, Sputnik Srbija\nGraditelje „Severnog toka 2“ ne plaše američke sankcije\nSvi učesnici projekta „Severni tok 2“ žele njegovu realizaciju bez obzira na američke sankcije, izjavio je za Sputnjik predstavnik kompanije operatora „Nord... 01.08.2019, Sputnik Srbija\n© Sputnik / Ilья Pitalev / Uđi u foto-galerijuRadnici na gradilištu gasovoda „Severni tok 2“ u Lenjingradskoj oblasti\nSvi učesnici projekta „Severni tok 2“ žele njegovu realizaciju bez obzira na američke sankcije, izjavio je za Sputnjik predstavnik kompanije operatora „Nord strim 2 AG“.\nSagovornik agencije istakao je da je još rano da se govori o posledicama sankcija za učesnike projekta.\n„Zapadnoevropske energetske kompanije iz Austrije, Nemačke, Francuske, Velike Britanije i Holandije obavezale su se da će uložiti skoro po milijardu evra u projekat, a više od 1.000 kompanija iz 25 zemalja rade na njemu i u potpunosti su posvećene da projekat dovedu do kraja“, istakao je predstavnik operatera.\nOdbor za međunarodne poslove Senata SAD je 31. jula usvojio nacrt zakona o sankcijama za učesnike projekta „Severni tok 2“. Ograničenja podrazumevaju zabranu ulaska u Sjedinjene Američke Države osobama povezanim sa projektom. Takođe se predviđa zamrzavanje imovine tih lica, ako je ona u jurisdikciji Sjedinjenih Američkih Država.\nProjekat „Severni tok 2“ podrazumeva izgradnju dva kraka gasovoda, čiji će ukupni kapacitet iznositi 55 milijardi kubnih metara gasa godišnje, od obale Rusije, preko Baltičkog mora, do Nemačke. Novi cevovod bi trebalo da bude izgrađen pored „Severnog toka“. On će proći kroz teritorijalne vode ili isključive ekonomske zone država duž obale Baltičkog mora: Rusije, Finske, Švedske, Danske i Nemačke.


Fudbaleri Republike Srpske počinju proljećni dio sezone - Drina gostuje u Prnjavoru - infoBirač\nFudbaleri Republike Srpske počinju proljećni dio sezone – Drina gostuje u Prnjavoru\nPrva fudbalska liga Republike Srpske nastaviće se ovog vikenda kako je i planirano kalendarom takmičenja.\nNakon konsultacija sa Republičkim kriznim štabom, stiglo je objašnjenje da se mjere ne odnose na profesionalne lige na kojima su se i dosad klubovi pridržavali mjera i koje su odigravane bez prisustva publike, pa će fudbaleri Srpske za vikend na teren.\nNa adresu Saveza stiglo je objašnjenje Ministarstva porodice, omladine i sporta:\n-Obavještavamo sve sportske organizacije da je Zaključkom Republičkog štaba za vanredne situacije Vlade Republike Srpske od četvrtog marta broj 69-1/21 u tački deset propisana zabrana za organizovane rekreativne aktivnosti, trenažni proces i takmičarske aktivnosti sportskih organizacija i sportista svih uzrasta osim profesionalnih sportskih aktivnosti uključujući i trenažni proces istih. Navedenim zaključkom je zabranjeno organizovanje sportskih događaja kao i drugih sportskih aktivnosti osim takmičarskih aktivnosti koje su predviđene kalendarima takmičenja od strane sportskih saveza Republike Srpske, sportskih saveza na nivou BiH i međunarodnih sportskih asocijacija, za sve uzraste kao i trenažnog procesa za iste. Organizacija dopuštenih aktivnosti mora biti u skladu sa uputstvom JZU „Institut za javno zdravstvo Republike Srpske“, u kojem je između ostalog propisano fizičko rastojanje između lica kao i obaveza nošenja zaštitnih maski.Podsjećamo da je zabrana svih javnih okupljanja u grupama većim od 50 osoba strogo zabranjena i da se ista odnosi i na sportske događaje -navodi se u saopštenju.\nParovi 16. kola, subota, 14.00 časova: Slavija – Sloboda (NG), Rudar Prijedor – Željezničar Sport tim, Sloga (D) – Sutjeska, Kozara – Zvijezda 09, Podrinje (J) – Alfa Modriča, Ljubić – Drina (Z), Jedinstvo (BČ) – Tekstilac, Borac (KD) – Leotar.\nU Srbiji od subote u 12 časova do ponedeljka u 06 časova radiće samo prodavnice hrane, lijekova i goriva


Direktor Agencije za borbu protiv korupcije Dragan Sikimić sastao se sa predstavnicima Međunarodnog monetarnog fonda (MMF) na čelu sa Sebastijanom Sosom, šefom Kancelarije MMF u Srbiji. Na sastanku je diskutovano o rezultatima rada Agencije, Predlogu zakona o sprečavanju korupcije, ispunjavanju preporuka Grupe država protiv korupcije Saveta Evrope (GRECO) i procesu […]\nAktivistkinje iz oblasti porodičnog i partnerskog nasilja, kao i trgovine ljudima pohađale su obuku o planovima integriteta u institucijama za zaštitu prava žrtava, na kojoj je jedan od predavača bila i Dragana Krunić, šefica Odseka za planove integriteta Agencije za borbu protiv korupcije. Obuka je usmerena na jačanje kapaciteta za […]\nPredstavnici Agencije za borbu protiv korupcije učestvovali su na savetovanju o stanju integriteta i borbi protiv korupcije u okviru “Nedelje antikorupcijske deliberacije” koja se održava u Boru u organizaciji Biroa za društvena istraživanja. “Hvala Agenciji za borbu protiv korupcije, kako na podršci tako i na aktivnom učešću u debati što […]\nOdluka nadležnog odbora Narodne skupštine Republike Srbije, da Agenciji odobri 49 novih radnih mesta, konkretna je podrška države ovom samostalnom i nezavisnom organu zaduženom za borbu protiv korupcije. To je direktna potvrda rešenosti države da nastavi i povede još efikasniju borbu protiv korupcije, što je i opravdano očekivanje svih građana […]\nPredsednik i programski direktor organizacije Transparentnost – Srbija, profesor Vladimir Goati i Nemanja Nenadić, odazvali su se pozivu na sastanak direktora Agencije za borbu protiv korupcije, Dragana Sikimića, radi razmatranja mogućnosti za saradnju. Između ostalog, govorilo se o donošenju i praćenju lokalnih antikorupcijskih planova, predlozima za unapređenje nacrta Zakona o […]\nKod donošenja odluke Agencija je imala u vidu činjenice objavljene na internet prezentaciji Transparentnost, da je Rodoljub Šabić u vreme dok je obavljao funkciju Poverenika sa pomenutom organizacijom sarađivao na projektima, odlučivao o njihovim pravima i obavezama kao tražioca informacija od javnog značaja, donosio odluke i rešenja. Na osnovu navedenog […]\nKako dodatno unaprediti borbu protiv korupcije u Nišavskom okrugu bila je glavna tema sastanka načelnice Nišavskog upravnog okruga Dragane Sotirovski i direktora Agencije za borbu protiv korupcije Dragana Sikimića. Najviše se govorilo o konkretnim akcijama, lokalnim antikorupcijskim planovima, planovima integriteta, edukacijama kao i svim drugim aktivnostima koje bi pomogle efikasnosti […]\nU Gimnaziji “Isidora Sekulić” u Novom Sadu održan je antikorupcijski čas namenjen đacima završnih razreda srednjih škola i njihovim nastavnicima sa područja Školske uprave Novi Sad. Oni su sa predstavnicima Agencije za borbu protiv korupcije, tužiocima, policajcima, sudijama i predstavnicima nevladinih organizacija, razgovarali o raznim aspektima korupcije i štetnosti ove […]


Tanjug 11. decembra 2018. 19:42\nBRISEL – Predsednik Evropskog saveta Donald Tusk poručio je danas, nakon sastanka sa britanskom premijerkom Terezom Mej u Briselu, da su u Evropska unija spremni da joj pomognu da pridobije podršku britanskog parlamenta za predlog sporazuma o Bregzitu.\n„Imao sam dug i iskren razgovor sa premijerkom Terezom Mej uoči samita o Bregzitu. Jasno je da 27 članica EU želi da pomogne, pitanje je kako“, napisao je Tusk na Tviteru.\nRanije danas, britanska premijerka Tereza Mej stigla je u sedište EU gde je razgovarala sa Tuskom, u pokušaju da pridobije podršku lidera Unije kako bi izdejstvovala usvajanje sporazuma o Bregzitu u britanskom parlamentu.\nEU je danas potvrdila da neće ponovo pregovarati o sporazumu o povlačenju, prema kojem Britanija treba da istupi iz evropskog bloka 29. marta, ali da bi mogla da usaglasi dodatnu političku podršku britanskoj premijerki, preneo je AP.\nTerezi Mej, kojoj je Brisel treća stanica u ubrzanoj diplomatskoj turneji u okviru koje je danas već posetila Holandiju i Nemačku, očajnički je potrebna politička podrška kako bi umirila domaću javnost, navodi američka agencija.\nMej je juče u poslednjem trenutku odložila ključno glasanje u britanskom parlamentu o sporazumu o Bregzitu, priznavši da bi gotovo sigurno taj sporazum bio odbijen.


Južnobački okrug Lezbejka žene sexy oglasi, Lezbo\nJužnobački Okrug Lezbejka Žene Sexy Oglasi\nDa li tražite partnera? Proverite najnovije korisnike u nastavku i možda nađete svog savršenog partnera. Započnite razgovor i organizujte sastanak još večeras. Naš sajt ima mnogo pridruženih korisnika koji čekaju da se upoznaju sa nekim kao Vi! Registrujte svoj 100% besplatan nalog ovde\n23 godina i živite u Novi Sad, pošaljite mi poruku da biste saznali još nešto o meni.\n21 godina i živite u Novi Sad, pošaljite mi poruku da biste saznali još nešto o meni.


Kriminal u režiji Dragoljuba Mićunovića: Pljačkanje države i građana posredstvom zgrade Savezne skupštine, zapaljene i opelješene 5. oktobra 2000. (2)\nPrvo zapalio Skupštinu, onda zapalio donacije\nOvo je nastavak priče o kriminalnom trošenju tuđeg novca, namenjenog renoviranju zgrade današnjeg Doma Narodne skupštine Republike Srbije, za vreme predsedničkog mandata Dragoljuba Mićunovića. Nalazi Ministarstva finansija o Mićunovićevom gazdovanju leže u UBPOK-u, a do sada nije pokrenuta nijedna krivična prijava. Da li tako treba, može se videti iz teksta koji sledi\nPrilikom kontrole materijalno-finansijskog poslovanja parlamenta, budžetski inspektori su se posebno zadržali na kontroli dokumentacije koja se odnosila na realizaciju nabavke "Konferencijski sistem" za potrebe Savezne skupštine. Ovaj sistem između ostalog podrazumeva identifikaciju poslanika, automatsko utvrđivanje kvoruma, formiranje liste govornika, automatizovano vođenje sednice, govor s mesta i automatsko brojanje glasova poslanika. Nabavka opreme pod nazivom "Konferencijski sistem" izvršena je naravno od već poznatog preduzeća Omni Stock iz Beograda. Realizacija nabavke je inače otpočeta donošenjem rešenja o obrazovanju komisije za javno otvaranje ponuda i izradu predloga najpovoljnijeg ponuđača. Navedeno rešenje je 30. avgusta 2001. doneo Milan Lučić, generalni sekretar parlamenta i kadar DS-a. Zatim je komisija sačinila svoj izveštaj o otvaranju ponuda i izradi predloga najpovoljnijeg ponuđača po raspisanom javnom oglasu za "ustupanje radova na isporuci, montaži i puštanju u pogon dela elektronskih sistema i opreme u zgradi Savezne skupštine".\nPrema navodima iz izveštaja, komisija je izvršila bodovanje tri ponuđača koja su učestvovala na javnom oglasu. Tako je ponuda preduzeća Lola Audio sa cenom od 103,2 miliona dinara i rokom isporuke od 16 nedelja, ocenjena sa 94,59 bodova. Ponuda preduzeća NT Milenijum sa cenom od 98 miliona dinara i rokom isporuke od 12 nedelja, bodovana je sa 93,7 bodova. Treća ponuda iz izveštaja bila je ponuda konzorcijuma koji je učestvovao u sklopu firme Omni Stock, sa cenom od 102,6 miliona dinara i rokom isporuke od 22 nedelje, a što je ocenjeno sa 89,62 boda. Komisija je zaključila da je Lola Audio ponudila najbolje tehničko rešenje, pa je ovu firmu predložila kao najpovoljnijeg ponuđača, a "uzimajući u obzir cenu ponuđača, ocenu ponuda, rangiranje ponuda po tehničkim mogućnostima, svedene cene i rokove isporuke". Zanimljivo je to da je ponuda firme Lola Audio po bodovima bila prva, a po ponuđenoj ceni najskuplja. Ovakvu svoju odluku komisija je obrazložila tvrdnjom da se "radi o izuzetno modernom sistemu, koji je do sada proizveden i instaliran na nekoliko lokacija, da (ponuđač) ima iskustva sa analognim konferencijskim sistemom sa digitalnim upravljanjem, tako da se ne očekuje da ima softverskih problema sa novim sistemom". S obzirom na to da izabrani ponuđač nudi konferencijsku opremu firme Interkom iz Nemačke, komisija tvrdi da se u odnosu na ostale ponuđače prednost korišćenja baš ove opreme krije u "novijoj tehnologiji" i to sa jednim centralnim upravljačkim sistemom. Osim toga u prednosti je i zbog korišćenja standardnih kablova i mogućnost integrisanja prenosnih računara.\nPrema navodima iz inspekcijskog nalaza, generalni sekretar Milan Lučić uopšte nije uvažio prethodni zaključak i predlog nadležne komisije da se izvrši izbor firme Lola Audio. On je 1. novembra 2001. doneo odluku kojom je, kao "najpovoljnijem" (?!) nabavku dodelio ponuđaču Omni Stock - konzorcijumu iz Beograda. Da skandal bude još veći, Lučić je svoju odluku obrazložio rečima: "(...) Ovo iz razloga što je na osnovu cene ponuđača i ponude, rangiranja po tehničkim mogućnostima, svedenih cena i rokova isporuke, stručnog iskustva, referenci i usaglašenosti ponude sa zahtevima iz ponudbeno-ugovorne dokumentacije, predložio najbolje tehničko rešenje sa postojećom opremom (...)".\nDakle, očigledno je da je ovakvo obrazloženje u konačnoj Lučićevoj odluci u potpunosti suprotno sa obrazloženjem i konstatacijama, zaključcima i preporukama iznetim u izveštaju nadležne komisije. Budžetska inspekcija je napravila poređenje i tom prilikom je utvrđeno da je nadležna komisija za ponuđača Omni Stock navela: "(...) Da nudi opremu firme Philips koja ima veliki broj referenci i kvalitetnu opremu, međutim ponuđen je zatvoren sistem bez mogućnosti proširenja prenosnim računarima, sa korišćenjem isključivo specijalnih, sopstvenih kablova i slaba tačka ponuđenog sistema je veći broj centralnih jedinica i nemogućnost vruće rezerve".\nIz ovakvih kriminalnih postupaka može se zaključiti da je "komisija za javno otvaranje ponuda i izradu predloga najpovoljnijeg ponuđača", koju je činio čak 21 član, među kojima je bilo i devet doktora (mašinstva, arhitekture i elektro struke), zapravo imala samo "dekorativnu" ulogu u celom postupku. Konačnu odluku o dodeli posla je doneo "interesni lobi", a nju je samo formalno i to na nezakonit način u delo sproveo "žuti" Milan Lučić. Ipak, oštećena i prevarena firma Lola Korporacija, odnosno Lola Audio d.d. u novembru 2001. je Skupštini izjavila žalbu na odluku o izboru najpovoljnijeg ponuđača i to "imajući u vidu da je istom za najpovoljnijeg ponuđača određena kompanija čija je ponuda trećeplasirana na rang-listi stručne komisije".\nVrhunac bahatosti i bezobrazluka koji je kulminirao u ovom kriminalu dogodio se 28. novembra 2002, kada je, verovali ili ne, Zoran Lučić, generalni sekretar parlamenta, doneo akt-odluku kojom je usvojio prigovor ponuđača Lola Audio d.d. iz Beograda. Međutim, Lučić je samo dan ranije, 27. novembra 2001. sa preduzećem Omni Stock zaključio ugovor o isporuci, montaži i puštanju u pogon dela elektronskih sistema i opreme u zgradi Savezne skupštine. Vrednost ugovora je definisana na iznos od 93.037.867 dinara što je znatno manje od ponude sa kojom je isti ponuđač učestvovao na konkursu.\nBudžetski inspektori su utvrdili da je sekretar Lučić zaključivanjem ugovora na ovakav način, suprotno sprovedenom postupku javnog nadmetanja, prekršio član 6. tadašnjeg Zakona o imovini SRJ. Takođe, utvrđeno je i da je Savezno javno pravobranilaštvo dalo pozitivno mišljenje u vezi sa zaključivanjem ugovora sa preduzećem Omni Stock, međutim ovo mišljenje se nije odnosilo na cenu koja je utvrđena ugovorom. O čemu se ovde radi i da li je pravobranilac bio obmanut ili je bio deo istog "ansambla", ostalo je nerazjašnjeno. Očito je da je Lučić na potpuno kriminalan način preinačio mišljenje komisije i ugovor zaključio sa ponuđačem po sopstvenom "ukusu", što je i savezni javni pravobranilac trebalo da konstatuje, ali iz nepoznatih razloga to nije učinjeno.\nInkognito "skladišteno" 60 miliona dinara\nSpornim ugovorom Savezne skupštine i preduzeća Omni Stock o isporuci, montaži i puštanju u pogon dela elektronskih sistema i opreme u zgradi Savezne skupštine, decidirano je definisana obaveza dobavljača. Tako je predmet ugovora podrazumevao: isporuku i montažu opreme i pribora "Konferencijskog sistema" i njihovo puštanje u rad, izradu projekata, isporuku seta rezervnih delova za petogodišnje održavanje, isporuku seta alata, mernih i ispitnih instrumenata za održavanje; isporuku servisno-tehničke dokumentacije i garantnih listova i isporuku uputstva za rad i ostale dokumentacije instaliranog sistema u tri primerka i na CD-u. Pored ovoga, ugovorom je definisana i stručna obuka kadrova za korišćenje opreme, ali i održavanje opreme u garantnom i vangarantnom roku. Ugovoreni rokovi su precizirani i to:\n1) isporuka opreme 22 nedelje od dana uplate avansa i 2) izvođenje radova četiri nedelje od prispeća opreme u objekat. Što se tiče najvažnije stvari, a to je montaža opreme i puštanje u rad sistema, dogovorena je realizacija u fazama. Tako je bilo predviđeno da prva faza radova košta 58,9 miliona dinara, a plaćanje da se vrši na sledeći način: iznos od 29,4 miliona na ime avansa u roku od pet dana od potpisivanja ugovora, iznos od 23,5 miliona sukcesivno po izvršenim isporukama i 5,8 miliona dinara po izvršenoj primopredaju prve faze okončanih radova. Kada je reč o finansiranju ostalih faza radova, "naručilac i isporučilac su saglasni da se isporuka i montaža opreme vrše sukcesivno sa obezbeđivanjem sredstava u saveznom budžetu".\nKontrolom plaćanja ugovorenih radova između Savezne skupštine i preduzeća Omni Stock, budžetska inspekcija je otkrila izuzetno zanimljive, kriminalne detalje. Uplate preduzeću Omni Stock iz budžeta Savezne skupštine, u periodu od 30. aprila do 5. jula 2002. izvršene su u ukupnom iznosu od 49,9 miliona dinara i to: 30. aprila 2002. uplata 19,5 miliona; 7. juna 2002. uplata 15,8 miliona; i 5. jula 2002. uplata 14,6 miliona. Ovom plaćanju je prethodilo ispostavljanje "privremene situacije" sa pratećim otpremnicama od strane preduzeća Omni Stock. Kontrolom otpremnica robe, inspektori su utvrdili da na njima stoji napomena: "Oprema se preuzima na čuvanje u skladištu u Beogradu, Bulevar kralja Aleksandra 174, do ugradnje". Međutim, ulaz robe u knjigovodstvenu evidenciju Savezne skupštine umesto knjiženja kao "oprema u pribavljanju" na kraju godine knjižen je na teret kapitala i to u iznosu od 41,9 miliona dinara. Time su grubo prekršene odredbe članova 5. i 7. tadašnjeg Zakona o računovodstvu. Uvidom u izveštaj o popisu imovine Savezne skupštine, inspekcija je utvrdila da uopšte nije izvršen popis imovine koja se nalazi kod drugih pravnih lica, čime su ponovo pogaženi propisi, a osim toga stvoren je i prostor za mešetarenje. Prema izjavi predsednika popisne komisije datoj inspekciji navodi se da "komisija uopšte nije bila upoznata da je "Konferencijski sistem" predmet popisa, pa iz tog razloga osnovna sredstva koja se nalaze kod drugih pravnih lica, nisu bila popisana".\nKada je reč o realizaciji tzv. "prve faze" ugovora o nabavci "Konferencijskog sistema" koja je ugovorena po ceni od 58,9 miliona dinara, utvrđeno je da je do 31. maja 2004. po ovom osnovu fakturisano ukupno 60,4 miliona, a od Savezne skupštine naplaćeno 60 miliona dinara. Kako se uopšte nije znala vrednost opreme koja je stavljena u funkciju (oprema u upotrebi), budžetski inspektori su nadležnima u parlamentu naložili da tu vrednost utvrde. Nakon što je stvar isterana "na čistac", ispostavilo se da se od opreme koja je plaćena 60 miliona dinara, do maja 2004. u upotrebnoj funkciji nalazi oprema vrednosti svega 644.828 dinara! Dakle, reč je o mešetarenju i bezakonju na štetu države za šta Dragoljub Mićunović i "ekipa" nisu znali za granice.\nPljačkanje budžeta preko kursne razlike\nPored svih ovih nepravilnosti posebno je interesantan jedan detalj u vezi sa nabavkom i plaćanjem čuvenog "Konferencijskog sistema". Naime, ugovorom o nabavci je bilo definisano da se "neisplaćeni iznos koriguje prema deviznom kursu evra na dan isplate preostalog duga".\nBudžetski inspektori su uvidom u "privremene situacije" utvrdili da se zbog promene kursa od jedan odsto nakon korekcija cena uvećava za 199.623 dinara. Međutim, ukupna korekcija cene koja je zbog promene kursa od jedan odsto fakturisana Saveznoj skupštini iznosi čak 334.168 dinara. Inspektori u svom nalazu navode da "kako su cene date u dinarima i finansijske obaveze uglavnom izmirene, kontrolom nije utvrđen osnov za fakturisanje korekcije cene zbog promene kursa od jedan odsto". Dakle, reč je o klasičnoj pljački 334.168 dinara iz budžeta Savezne skupštine. S tim u vezi inspektori su zatražili, ali nisu dobili pisano obrazloženje od Milana Lučića, koji je u svojstvu generalnog sekretara parlamenta ovaj ugovor zaključio i bio naredbodavac za izvršena plaćanja.\nKo stoji iza Omni Stocka?\nPodatak da je Savezna skupština u periodu od 2000. do 2004. sa preduzećem Omni Stock iz Beograda ugovorila nabavke i usluge u vrednosti od 528,5 miliona dinara, a da su fakturisane usluge iznosile 341,2 miliona dinara, otvara niz pitanja i dilema. Svakako najvažnije pitanje jeste ko stoji iza preduzeća koje je imalo monopol nad svim poslovima vezanim za adaptaciju i opremanje Savezne skupštine nakon 5. oktobra 2000?\nNaime, Omni Stock je osnovan neposredno pred 5. oktobar 2000, tačnije 15. marta 2000, kada se vlasnik Veselin Sjekloća, tada mladi, tridesetogodišnji biznismen vratio u Srbiju. Reč je zapravo o potpredsedniku Privredne komore Beograda i čoveku koji je posle deset godina rada u Rusiji, SAD i Italiji, došao u Beograd "s namerom da se uključi u borbu za uspostavljanje demokratije". On tvrdi da je doneo sav kapital stečen u inostranstvu i invenstirao u kompaniju Omni Stock.\nŠta je i koliko je gospodin Sjekloća "doneo u Srbiju" ne zna se, ali se prema podacima Agencije za privredne registre RS zna da upisani i uplaćeni osnivački kapital njegove firme Omni Stock iznosi svega 5.001 evro. Što se tiče godišnjeg prometa ove firme, u 2005. je iskazan prihod od 75,7 miliona i dobit od 1,5 miliona, u 2006. prihod 155,1 milion i dobit od 760.000 dinara, u 2007. prihod 61,2 miliona i dobit svega 799.000 dinara, a u 2008. prihod od 66,1 milion i dobit od 6,6 miliona dinara.\nFirma Veselina Sjekloće je učestvovala i u radovima na Beogradskoj areni tokom 2004, kao i na rekonstrukciji i adaptaciji više objekata MUP-a Republike Srbije tokom 2002. Pored toga, Sjekloća je poznat i kao uspešni učesnik na nekoliko aukcijskih prodaja preduzeća u Agenciji za privatizaciju. Za 61 milion dinara ili milion evra kupio je poznatu beogradsku projektantsku firmu Centroprojekt koju su hteli da kupe i zaposleni, ali nisu mogli da se nose sa cenom koju je izlicitirao Sjekloća. Osim ove firme, Sjekloća je u avgustu 2003. kupio šabačko preduzeće Ingo za 23 miliona, i to obveznicama stare devizne štednje. Radnici su ga tokom štrajka, početkom 2005, optuživali za nepriznavanje naknade za topli obrok i regres, ali i za neispunjenje obaveza iz kupoprodajnog ugovora, jer im nije uplatio povezivanje radnog staža za pun period od 2002. do 2004.\nTužilaštvo i UBPOK "češljaju" malverzacije\nU toku potrage za dokumentacijom o malverzacijama u Saveznoj skupštini za vreme trajanja mandata Dragoljuba Mićunovića, iz Narodne skupštine Republike Srbije koja je preuzela arhivu od bivše Savezne skupštine, saopšteno je da se tražena dokumenta više ne nalaze u arhivi tog parlamenta, jer ih je: "(...) Narodna skupština, postupajući po zahtevu Okružnog javnog tužioca, predala Upravi za borbu protiv organizovanog kriminala (UBPOK)". Dakle, nadležni organi su startovali sa "obradom" Mićunovićevog mešetarenja. Proverom kod Mladena Spasića, tadašnjeg načelnika UBPOK-a pri MUP-u RS, 19. avgusta 2008. došlo se do saznanja o tome šta je ta služba preduzela kada je reč o proveri nezakonitosti u renoviranju zgrade nekadašnje Savezne skupštine.\nUBPOK je, prema tim saznanjima, dana 26.12.2007. Okružnom javnom tužilaštvu u Beogradu dostavio "izveštaj broj 03/4-1-2342/07 o izvršenim proverama po navedenom zahtevu za prikupljanje potrebnih obaveštenja, na 15 strana sa pratećom dokumentacijom". UBPOK je na ovaj način postupio po zahtevu za prikupljanje potrebnih obaveštenja KTR br. 4030/04, koji je ta služba 20. oktobra 2006. dobila od Okružnog javnog tužilaštva u Beogradu. Navedenim zahtevom je od kriminalističke policije, tačnije od Službe za borbu protiv organizovanog kriminala, zatraženo da prikupi određene informacije "oko materijalno-finansijskog poslovanja, tj. namensko-zakonitog korišćenja sredstava budžeta Skupštine SRJ, odnosno Skupštine DZ SCG, za period od 1. januara 2002. do 31. maja 2004, kao i oko poslovnog odnosa sa Fondom za obnovu zgrade Savezne skupštine".\nU pokušaju da se sazna dokle je Okružno javno tužilaštvo stiglo u ovom slučaju, od Jelene Katić, zamenice okružnog javnog tužioca, stigao negativan odgovor, u kojem se, septembra 2008, kaže da se "ne mogu dostaviti tražene informacije iz predmeta KTR br. 4030/04 obzirom na to da se predmet nalazi u fazi pretkrivičnog postupka". Dakle, slučaj je pod velom tajne, a sve oči su uprte u okružnog javnog tužioca, odnosno u njegovog zamenika.\nU cilju informisanja javnosti i građana Srbije o trošenju budžetskog novca u Narodnoj skupštini Republike Srbije za vreme predsedničkog mandata (2004-2007) Predraga Markovića (G17 plus), od parlamenta je zatražen nalaz Ministarstva finansija o izvršenoj reviziji materijalnog poslovanja republičkog parlamenta koji su revizori tog ministarstva sačinili tokom 2005. Međutim, taj zahtev je službeno odbijen uz upućivanje "da se dokument zatraži od Ministarstva finansija" i pored činjenice da se traženi dokument nalazi u arhivi parlamenta. Obrazloženje za ovakav postupak je nezakonito, zapravo u suprotnosti je sa odrebama Zakona o slobodnom pristupu informacija od javnog značaja koje propisuju da nije bitno ko je "izvor informacije", već je bitno "da se tražena informacija nalazi u posedu organa javne vlasti".\nFond za "dizanje" iz pepela\nVratimo se, međutim, Mićunovićem Fondu.\nNaime, nakon što je 5. oktobra 2000. stradala zgrada i imovina Savezne skupštine u Beogradu, bilo je razumljivo da novoizabrani predsednik Dragoljub Mićunović nije mogao da boravi u demoliranoj zgradi parlamenta, niti je mogao da sedi u "ugljenisanom" kabinetu. To "zgarište demokratije" je moralo biti sanirano u najkraćem mogućem roku, a poslove sanacije i adaptacije su na sebe lično preuzeli "podstrekači" paljenja i razaranja. S tim u vezi, predsednik Veća građana Savezne skupštine Dragoljub Mićunović je, kako je već rečeno, osnovao i svoj privatni "Fond za obnovu zgrade Savezne skupštine" sa osnivačkim ulogom od 200.000 dinara. Osnivanje Fonda je izvršeno u skladu sa važećim propisima, rešenjem tadašnjeg Ministarstva za kulturu, a Fondu je dana 21. decembra 2000. izdata potvrda o upisu u registar koji se pod rednim brojem 421 vodio kod tog ministarstva. Rešenjem Ministarstva kulture tačno je definisano u koje svrhe se sve sredstva Fonda mogu trošiti. Tako je predviđeno da sredstva Fonda služe za "obnovu zgrade Savezne skupštine nakon što su njene prostorije uništene i oštećene požarom u građanskom protestu 5. oktobra 2000". Definisano je da u obnovu zgrade parlamenta spada izvođenje svih građevinskih, umetničkih i drugih radova, uz to i opremanje zgrade savremenom opremom, opremanje kabineta, sala i drugih prostorija autentičnim kancelarijskim i drugim nameštajem, uključujući i nabavku umetničkih skulptura i slika. Takođe je bilo predviđeno da sredstva Fonda služe i za sve troškove izrade tehničke i druge dokumentacije, kao i za iniciranje i organizovanje saradnje između Vladinih i drugih stručnih institucija, koja za cilj ima kvalitetno i kompleksno obavljanje radova na obnovi zgrade Savezne skupštine.\nSva pitanja koja su se ticala načina unutrašnjeg funkcionisanja i organizacije Fonda uređena su aktom o osnivanju Fonda, koji je bio overen u Četvrtom opštinskom sudu u Beogradu. Predviđeno je da Fondom upravlja Odbor od 10 članova koji čine predstavnici značajnih državnih i drugih institucija, kao i istaknuti pojedinci u naučnim i tehničkim oblastima. Tako je na konstitutivnoj sednici koja je održana 6. februara 2001. osnovan Odbor fonda u sledećem sastavu: 1) Mr Srđa Božović, predsednik Veća republika Savezne skupštine, 2) prof. dr Momčilo Grubač, savezni ministar pravde, 3) Ljiljana Čolić, savezni poslanik u Veću građana, 4) Milan Lučić, generalni sekretar Savezne skupštine, 5) mr Nenad Bogdanović, predsednik Izvršnog odbora Skupštine grada Beograda; 6) Lidija Ratković-Trifunović, direktor Zavoda za zaštitu spomenika kulture grada Beograda; 7) dr Marko Popović iz Arheološkog instituta SANU i saradnik Zavoda za zaštitu spomenika kulture; 8) prof. dr Vladimir Kostić-Divac sa Fakulteta primenjenih umetnosti i Narodnog muzeja; 9) Irina Subotić, profesor, i 10) Milomir Joksimović, privrednik. Dakle, reč je šarolikoj i politički obojenoj ekipi "stručnjaka" i "istaknutih pojedinaca" koje je na jednom mestu okupio Dragoljub Mićunović.\nDavali i šakom i kapom\nS obzirom na činjenicu da su rekonstrukcija, adaptacija i opremanje zgrade Savezne skupštine SRJ delom finansirani sredstvima budžeta, a delom sredstvima Fonda, budžetski inspektori Ministarstva finansija su prilikom materijalno-finansijske kontrole poslovanja parlamenta istražili i prekontrolisali poslovni odnos Savezne skupštine i Fonda. Kontrolom je obuhvaćen period od osnivanja Fonda pa sve do 2004, do kada se Dragoljub Mićunović nalazio na čelu saveznog parlamenta. Tako je uvidom u dokumentaciju Fonda inspekcija utvrdila da ne postoje odluke o korišćenju sredstava Fonda, ne postoje finansijski planovi, a nije bilo ni finansijskih izveštaja za čije donošenje je bio nadležan Odbor Fonda. Pri tom, Fond je finansijsko poslovanje obavljao preko tri dinarska i tri devizna računa čije prihode i rashode su sa malo uspeha inspektori pokušali da prekontrolišu. U toku kontrole inspektorima na uvid nisu stavljeni svi devizni izvodi iz banaka, pa tako nije bilo moguće utvrditi za koje devizne donacije je izvršen prenos i utrošak sredstava, niti je bilo moguće utvrditi promet i stvarno stanje na deviznim računima Fonda.\nKada je reč o podacima koji govore o tome ko je i koliko novca u devizama, a na ime donacija dao Fondu, cifre su bile zaista impozantne. Tako je Ambasada Grčke u martu 2001. Fondu uplatila donaciju od 800.000 dolara za obnovu zgrade, odnosno kabineta u Saveznoj skupštini. Istog meseca i iste godine Ambasada Engleske je donirala 30.650 maraka za obnovu biblioteke Savezne skupštine, dok je Ambasada Kanade donirala 23.600 maraka za nabavku kompjutera za biblioteku, što je konvertovano u evro iznosilo 27.737 evra. Ambasada Kanade je i u februaru 2002. donirala 55.263 dolara, dok je u septembru 2003. Vlada Italije donirala 41.316 evra za restauraciju opreme i nameštaja u "Diplomatskom salonu" i devet gipsanih skulptura. Prema navodima iz inspekcijskog nalaza, ukupan priliv sredstava po osnovu ovih donacija je utvrđen u sledećem iznosima i valutama: 855.263 dolara, 54.250 maraka i 69.034 evra. Evidentirano rashodi su: 550.000 dolara od Ambasade Grčke za restauraciju i opremanje kabineta i 40.000 evra od Vlade Italije za plaćanje faktura koje je ispostavila Savezna skupština, a među kojima su uočene i fakture bez verodostojne dokumentacije. Posebno je interesantno da su budžetski inspektori otkrili da u poslovnim knjigama Fonda, kao ni u poslovnim knjigama Skupštine SCG nije evidentirana donacija od Ambasade Engleske u iznosu od 10.000 funti koja se odnosila na nabavku kompjuterske opreme. Iz kog razloga je nekome bilo teško da "pribeleži" priliv i odliv 10.000 funti i šta se iza ovog "propusta" krije, nije poznato.\nMićunovićev kabinet - 50,3 miliona dinara\nOd ukupno 7,7 miliona dinara, koliko je bio iskazani prihod na računu Fonda u 2001, prihod od donacija u istoj godini je iznosio 7,6 miliona dinara. Tada je DDOR iz Novog Sada donirao dva miliona, a HVB banka (kasnije UniCredit bank Srbija) dala je donaciju od 1,5 miliona dinara. Donaciju od po milion dinara dali su Fond za otvoreno društvo, Beogradski sajam, preduzeće Toza Marković iz Kikinde i preduzeće Hemorfam iz Vršca. Budžetski inspektori su utvrdili da su ovako prihodovana sredstva trošena u suprotnosti sa pravilima rada Fonda i to isključivo po odobrenju predsednika Fonda Dragoljuba Mićunovića, zbog čega u postupku inspekcijske kontrole na uvid nisu stavljene odluke nadležnog Odbora Fonda. Između ostalog, sredstva iz donacija su tokom 2001. trošena za plaćanje nabavke računara, štampača i faks uređaja po ceni od 751.200 dinara. Kontrolom odgovarajuće dostavnice utvrđeno je da je Savezna skupština navedenu opremu primila 18. maja 2001, međutim isto tako je utvrđeno da oprema uopšte nije evidentirana kao "osnovno sredstvo" u poslovnim knjigama parlamenta, a ni Fonda. Na kraju 2001. utrošeno je svega 1.015.000 dinara, dok je 6,6 miliona dinara ostalo neutrošeno. Ova sredstva su preneta u narednu 2003. godinu, tokom koje nisu evidentirani nikakvi prihodi od donacija, već je evidentiran samo rashod od 985.424 dinara. Time je stanje na računu Fonda na dan 31. decembar 2002. iznosilo 5,6 miliona dinara.\nTokom 2003. na dinarski račun Fonda za obnovu zgrade Savezne skupštine slilo se čak oko 32,1 milion dinara što je sa zatečenim stanjem od 5,6 miliona ukupno iznosilo 37.856.157 dinara raspoloživih sredstava. U navedenoj godini rashodi su evidentirani u iznosu od 36,4 miliona, a na dan 31. decembar 2003. na računu Fonda ostalo je svega 1,8 miliona dinara. Najveći izdatak u ovoj godini predstavljao je transfer 35 miliona dinara sa računa Fonda na račun Savezne skupštine. Na taj način Dragoljub Mićunović je na teret Fonda preuzeo obavezu i samoinicijativno odobrio delimično plaćanje radova na rekonstrukciji sopstvenog kabineta, kao i kabineta Srđe Božovića, tadašnjeg predsednika Veća republika Savezne skupštine. Za zdrav razum je neshvatljivo da su troškovi adaptacije i opremanja dva kabineta (osam prostorija) iznosili ukupno 50.329.125 dinara! Posebno je frapantna struktura i cena izvedenih i plaćenih radova. Naime, građevinski radovi, uključujući elektro i mašinske instalacije koštali su 15,6 miliona, dok su stolarski radovi (vrata, lamperija i radovi u vezi sa parketom) koštali 19,7 miliona, a prozori su plaćeni 2,3 miliona dinara. Samo za kupovinu opreme kojom je opremljen predsednički kabinet utrošeno je 12,6 miliona dinara. Dakle, bahato od strane Mićunovića da bahatije nije moglo biti.\nKad Mićun časti tuđim parama...\nPrema navodima iz inspekcijskog nalaza, u oktobru 2003. Savezna skupština i Narodni muzej iz Beograda sklopili su ugovor o konzervaciji i restuaraciji devet oštećenih skulptura iz zgrade parlamenta. Ovaj ugovor je po Mićunovićevom ovlašćenju potpisao Milan Lučić, generalni sekretar parlamenta, a njime je bilo predviđeno da se ugovoreni troškovi od 1,3 miliona dinara finansiraju iz sredstava donacije koje je dala Vlada Italije (41.316 evra). Ugovorom je definisano da će Narodnom muzeju troškovi biti plaćeni avansno u visini od 40 odsto i to u roku od osam dana od potpisivanja ugovora, a preostali iznos duga biće plaćen u tri rate po dinamici koju odrede nadležni u parlamentu. U skladu sa ovom obavezom, Fond za obnovu zgrade Savezne skupštine je u novembru 2003. izvršio avansno plaćanje Narodnom muzeju i to u iznosu od 546.000 dinara. Međutim, kontrolom poslovnih knjiga Fonda inspekcija je utvrdila da je izvršena uplata knjižena kao "zatvaranje obaveze prema dobavljaču", a ne kao "potraživanje za dati avans". Dakle, u potpunosti je nelogičan potez zatvaranja finansijske konstrukcije za posao koji u tom trenutku uopšte nije bio izvršen. Ovakvim načinom knjiženja utroška donatorskih sredstava grubo je prekršena odredba člana 7. tadašnjeg Zakona o računovodstvu.\nKada je reč o poslovanju Fonda u 2004. godini, budžetski inspektori su takođe utvrdili određene malverzacije. Naime, u prvih pet meseci 2004. Fond je ostvario prihod od 4,3 miliona dinara, što je sa do tada neutrošenim sredstvima iznosilo 5,7 miliona dinara. Među ostvarenim prihodima bila je i uplata 415.417 dinara od Ambasade Kanade, ali zbog nedostatka dokumentacije inspekcija nije mogla da utvrdi za koju namenu su ova sredstva donirana. Drugi dinarski prihod ostvaren u 2004. bio je priliv od 2,7 miliona dinara, za koliko je izvršena konverzacija 40.000 evra koje je donirala Vlada Italije još u 2003. I treći prihod je iznosio 1,1 milion dinara, a ostvaren je po osnovu donacije iz međunarodnih ugovora. Rashodi Fonda u ovom periodu iznosili su 5,4 miliona dinara iz čega proizilazi da je na dan 1. jun 2004. na računu Fonda ostalo svega 320.972 dinara. Rashodi u visini od tri miliona dinara su stvoreni na osnovu računa koji je Savezna skupština ispostavila Fondu, a reč je o dugovima prema raznim dobavljačima, među kojima su bile firme Energoprojekt, Montaža, Nameštaj Živković, Omni Stock itd. Utvrđeno je da je ovom izmirenju dugova prethodio zapisnički konstatovan predlog Dragoljuba Mićunovića da Fond u celosti preuzme preostale skupštinske dugove koji su nastali pri renoviranju kabineta predsednika i to u iznosu od 19.078.033 dinara. Budžetski inspektori su prekontrolisali izvršeno plaćanje dela duga od tri miliona dinara prema pojedinim dobavljačima i tom prilikom je konstatovano da "nije utvrđena osnovanost za fakturisanje od preduzeća Energoprojekt-Energodata a.d. iz Beograda na iznos od 1.037.176 dinara. Dakle, zbog čega se Mićunović "ponudio" da donatorskim sredstvima izmiri pojedine "virtuelne" dugove koji su bili fakturisani na ime renoviranja njegovog kabineta, ostalo je nerazjašnjeno.\nU senci mešetarenja i spornih pitanja\nNa sve sporne okolnosti oko rada Fonda za obnovu zgrade Savezne skupštine budžetska inspekcija je zatražila objašnjenje od Dragoljuba Mićunovića, osnivača Fonda. Mićunović se 12. jula 2004. u pet tačaka izjasnio o spornim pitanjima, ali su njegova objašnjenja toliko štura i "siromašna" da se iz njih ne može zaista rekapitulirati zakonitost funkcionisanja Fonda. Kada je reč o nepostojanju ugovora kojim bi se regulisali odnosi Fonda i Savezne skupštine, Mićunović kaže "da je Fond, ako je želeo, mogao da sredstva uplaćuje u savezni budžet za posebnu namenu, ali da za takvom vrstom uplate nije bilo potrebe". Dakle, Mićunoviću je iz nepoznatih razloga više odgovaralo da dobijene donacije budu utrošene na relaciji Fond - izvođači radova, nego da prođu kroz savezni budžet. Ono što je svakako najozbiljnije u celoj priči jeste činjenica da budžetski inspektori uopšte nisu imali uvid u sve izvode sa deviznih računa. Jednostavno nije bilo moguće da inspektori utvrde koje su to devizne donacije pretvarane u dinare pa u samom inspekcijskom nalazu stoji da zbog toga "nije bilo moguće utvrditi promet i stvarno stanje na deviznim računima". Ova činjenica je zabrinjavajuća iz više razloga, a naročito zbog toga što je reč o namenskim donacijama za koje nije utvrđeno kako su utrošene u celosti.\nPoznato je da je iskazan prijem u stranoj valuti i to: 855.263 dolara, 54.250 maraka i 69.034 evra. U ovoj analizi može sagledati samo kako je utrošeno 550.000 dolara od Ambasade Grčke i 40.000 evra od Vlade Italije, a šta je sa ostalim novcem budžetski inspektori u svom nalazu nisu bili u mogućnosti da konstatuju. Jednostavno ne postoji odgovor na pitanje kakvo je stanje na deviznim računima bilo na kraju svake godine koja je kontrolisana. Ako je na dinarskom računu na dan 1. jun 2004. preostalo svega 320.972 dinara, koliko novca se istog dana nalazilo na deviznim računima Fonda? Zašto uopšte u poslovnim knjigama Fonda nije evidentirana donacija od Ambasade Engleske u iznosu od 10.000 funti koja se odnosila na nabavku kompjuterske opreme? Zašto inspektori nisu mogli da utvrde pravni osnov za uplatu iznosa od 1.037.176 dinara preduzeću Energoprojekt-Energodata a.d. iz Beograda? Zašto je opremanje dva predsednička kabineta koštalo čak 50,3 miliona dinara?\nZbog toga javnosti i građanima Srbije samo ostaje nada da će rad Fonda za obnovu zgrade Savezne skupštine nakon istrage UBPOK-a dobiti epilog u Okružnom javnom tužilaštvu koje se bavi proverom ovog kriminala. Kakav god da taj epilog bude, odgovornost u svakom slučaju niko neće snositi i to je, sve dok Demokratska stranka upravlja pravosudnim sistemom - potpuno jasno.\nMrak "pojeo" donacije\nU Fond za obnovu zgrade Savezne skupštine, koji je nakon 5. oktobra 2000. osnovao Dragoljub Mićunović, vlasti Grčke, Engleske, Kanade i Italije preko svojih ambasada u Beogradu uplatile su enormno velike donacije, i to 855.263 dolara, 54.250 maraka i 69.034 evra. Budžetska inspekcija uopšte nije mogla da utvrdi potpuno stanje i kretanje novčanih priliva i odliva sa deviznih računa Fonda jer joj uvid u to nije bio omogućen. Poslovni odnos i međusobne obaveze između Fonda kojim je upravljao Mićunović i Skupštine na čijem čelu je bio Mićunović uopšte nisu bile definisane sporazumom ili ugovorom. Međutim, to nije predstavljalo prepreku da se sredstvima Fonda plaćaju sumnjive, nepotpune i virtuelne milionske fakture koje su od izvođača radova ispostavljane parlamentu. Kontrola je pokazala da je samo renoviranje i opremanje Mićunovićevog kabineta koštalo 50,3 miliona dinara, da u poslovnim knjigama Fonda nije evidentirana donacija Ambasade Engleske od 10.000 funti i da je preduzeću Energoprojekt-Energodata a.d. iz Beograda uplaćeno milion dinara bez pravnog osnova.\nZašto u poslovnim knjigama Fonda nije evidentirana donacija Ambasade Engleske u iznosu od 10.000 funti...? Zašto inspektori nisu mogli da utvrde pravni osnov za uplatu iznosa od 1.037.176 dinara preduzeću Energoprojekt-Energodata a.d. iz Beograda? Zašto je opremanje dva predsednička kabineta koštalo čak 50,3 miliona dinara?\nZbog čega se Mićunović "ponudio" da donatorskim sredstvima izmiri pojedine "virtuelne" dugove koji su bili fakturisani na ime renoviranja njegovog kabineta, ostalo je nerazjašnjeno.\nFond je finansijsko poslovanje obavljao preko tri dinarska i tri devizna računa čije prihode i rashode su sa malo uspeha inspektori pokušali da prekontrolišu.\nŠta se krije iza činjenice da je najprivilegovanija firma u "poslovanju sa Skupštinom bila Omni Stoc, osnovana neposredno pred 5. oktobar 2000, kada se vlasnik Veselin Sjekloća, "vratio u Srbiju" s namerom da se "uključi u borbu za uspostavljanje demokratije". Pri tom upisani i uplaćeni osnivački kapital njegove firme Omni Stock iznosi svega 5.001 evro.


Preporuka: 355 / Link / Replika: 12 / Molimo vas da se ulogujete ili registrujete da biste mogli da šaljete komentare.\nPreporuka: 568 / Link / Replika: 20 / Molimo vas da se ulogujete ili registrujete da biste mogli da šaljete komentare.\nPreporuka: 284 / Link / Replika: 21 / Molimo vas da se ulogujete ili registrujete da biste mogli da šaljete komentare.\nPreporuka: 355 / Link / Replika: 10 / Molimo vas da se ulogujete ili registrujete da biste mogli da šaljete komentare.\nPreporuka: 213 / Link / Replika: 9 / Molimo vas da se ulogujete ili registrujete da biste mogli da šaljete komentare.


Knežević: Optužen sam jer sam bio ispred svog vremena | Glas javnosti\nPočetna > Hronika > Knežević: Optužen sam jer sam bio ispred svog vremena\n"Mnogi državni funkcioneri, pa i predsednik (Srbije, Boris) Tadić isticali su Zrenjanin kao primer privlačenja investicija. Vlada Srbije je 11. februara 2010. godine donela uredbu po kojoj je moguće građevinsko zemljište dati u zakup po nižoj ceni od tržišne ili bez naknade", rekao je Knežević na početku suđenja, koje je juče počelo ispočetka zbog promene člana sudskog veća.\n"Ako je problem što je neko u Srbiji ispred svog vremena i ako je problem zapošljavanje novih 3.000 ljudi, onda nam nema spasa", rekao je Knežević, koji je, između ostalog, optužen i za davanje građevinskog zemljišta u zakup po cenama nižim od tržišnih.\nKnežević je rekao i da ostaje pri svojoj ranijoj odbrani, koju je juče kratko dopunio i sudu priložio vladinu uredbu.\nPored Kneževića, optuženo je još 20 ljudi, među kojima i bivši gradski funkcioneri Zrenjanina.\nOni su optuženi za zloupotrebe u izdavanju u zakup građevinskog zemljišta i nameštanje tendera i terete se za krivična dela zločinačko udruživanje, zloupotreba službenog položaja i primanje i davanje mita.\nSuđenje Kneževiću počelo je 26. oktobra 2009. godine. Predsednica sudskog veća ostala je sudija Maja Kovačević-Tomić, a novi član sudskog veća je sudija Velimir Lazović.\nKnežević je do hapšenja u oktobru 2008. godine bio funkcioner Demokratske stranke, a tokom sudskog postupka prešao je u Srpsku naprednu stranku.


Saobraćajna nesreća dogodila se u ranim jutarnjim časovima u Višnjičkoj ulici na beogradskoj opštini Palilula. Prolaznici su zatekli mladića za kog se kasnije ispostavilo da je američki državljanin star 21 godinu, kako leži u lokvi krvi.\nNedaleko od mesta na kom je ležao pronađen je i deo branika koji je najverovatnije otpao od siline udarca. Bahati vozač nije stao da ukaže pomoć nesrećnom dečku, već je samo produžio ne osvrćući se.\nKako "Blicov" izvor kaže, policija intenzivno radi na rasvetljavanju ovog slučaja i preduzimaju se sve radnje kako bi se bahati vozač priveo pravdi. Takođe, o slučaju je obavešteno i tužilaštvo.\nNAPADNUT VOZAČ NA LINIJI 23 Udario ga muškarac iz automobila i pobegao


U prethodnih 10 meseci prijavljeno je skoro 15.000 neregistrovanih zaposlenih izjavila je potpredsednica vlade Kori Udovički i poručila da je za borbu protiv sive ekonomije najvažnije da društvo promeni odnos prema plaćanju poreza.\n“Prijavljivanje radnika raste na bitno brži način nego što je bilo ranije”, rekla je Udovički na predstavljanja Nacionalnog programa za suzbijanje sive ekonomije u Palati Srbija i dodala da je prijavljeno 3.000 preduzetnika više.\n“Podsticaji će izgledati tako da rezultat bude da se što manje isplati da izbegavamo porez, a da se više isplati da se on plaća”, rekla je Udovički.\n“Moramo da zaštitimo poreske prihode i da nastavimo na putu smanjivanja budžetskog deficita. Pokušavamo da proširimo poreski obuhvat. Ovim programom je identifikovano smanjenje opterećenja za one koji su već dobre platiše, ali to mora korak po korak da se radi”, rekla je ona i dodala da bi povraćaj mogao da dođe u obzir ali nakon perioda istrajnog pridržavanja propisa i plaćanja poreza.\n“Oni koji se pokažu kao izuzetno dobri, biće na nekoj vrsti ”bele liste”, kako bi se videlo ko su oni privrednici koji se drže propisa. Oni bi mogli da dobiju podsticaje”, rekla je Udovički.\n“Mora da se podesi odnos i da se vodi računa o tome kakav je prestup učinjen sa tim kako bi trebalo da se kazni. Ne može sve ni da se propiše. Mora da postoji i zdravorazumska procena onoga ko radi, ali ipak ne govorim o velikoj diskreciji i ona je štetna”, rekla je Udovički.\nIzmene svih poreskih zakona moraju da se urade i usvoje u naredne dve godine, do aprila 2017, kazala je potpredsednica vlade.\n“Da bismo nastavili borbu protiv sive ekonomije važan element je da se odnos građana, ali ne samo njih, promeni prema plaćanju poreza, kaoi odnos državne uprave prema građanima i privrednicima, kako bi se razvilo partnerstvo u prikupljanju budžetskih prihoda i usklađivanju sa zakonskim procesima”, poručila je Udovički.\n“Reč je o finansijskoj disciplini i smanjuje se prostor i broj onih koji ne plaćaju porez. Smanjuje se i broj privrednika i iznos neplaćenog poreza. Važno je i da merama ne ubijemo privrednika time što sada, kada uvodimo finansijsku disciplinu, tražimo da se uplate svi dugovi ođednom. Ako pogledate podatke ti se brojevi smanjuju”, kazala je Udovički.


Vukosavljević: Očekujem razumne interese u Medijskoj strategiji, za medijski konkurs obratite se premijerki – Regionalne Vesti | Srbija\nČAČAK (MNA) – Pitanje Medijske strategije je jedno od bitnih pitanja za opstanak i uspešan rad srpske medijske\nČAČAK (MNA) – Pitanje Medijske strategije je jedno od bitnih pitanja za opstanak i uspešan rad srpske medijske scene, izjavio je danas u Čačku ministar kulture i informisanja Vladan Vukosavljević, izrazivši očekivanje da će razumni interesi biti afirmisani u tekstu strategije, koja će se naći pred poslanicima Skupštine Srbije.\nOn je podsetio da su u izradi Medijske strategije bila uključena sva reprezentativna medijska udruženja, pojedinci i stručnjaci.\n„Taj nacrt Medijske strategije je na javnoj raspravi prošao sa nekim kritičkim tonovima, sa nekim ogradama. Ostaje da Radna grupa koja je radila na izradi tog teksta ponovo sedne i vidi koji su glavni akcenti i tonovi koji su predočeni tokom javne rasprave“, rekao je Vukosavljević.\nVukosavljević veruje da će rešenja koja su se čula i predlozi kritike koji su u javnoj raspravi iznete, naći svoj refleks u završnom tekstu strategije.\n„O rezultatima tog procesa ne bih mogao detaljnije da govorim i prejudiciram budući da je Radna grupa zadužena da primeni ili ne primeni ono što je bilo saopšteno i ono o čemu se govorilo tokom javne rasprave“, istakao je on.\nNa pitanje zbog čega se kasni sa raspisivanjem konkursa za sufinansiranje medijskih sadržaja od strane Ministarstva kulture i informisanja, uz konstataciju da se nikada do sada nije dogodilo da on ne bude raspisan u mart i kasnije, Vukosavljević je rekao: „Da, do sada se nije dogodilo, postoje neke konsultacije, ali vas upućujem na Kabinet predsednice Vlade Srbije da potražite precizan odgovor na to pitanje“.\nPraznik srpske kulture: OTVORENA NOVA ZGRADA BIBLIOTEKE U ČAČKU\nRanjen muškarac u čačanskom lokalu


Šta Obama stvarno misli o Putinu, Erdoganu i Angeli Merkel - NOVA portal\nSvet Autor:Nova 21. Nov. 202021:57\nU nedavno objavljenim memoarima nazvanim "Obećana zemlja", bivši predsednik Amerike Barak Obama otkrio je šta stvarno misli o svetskim liderima poput nemačke kancelarke Angele Merkel i predsednika Rusije Vladimira Putina.\n“Obećana zemlja” za samo 24 sata prodata je u 890.000 primeraka u SAD i Kanadi, a očekuje se da ovi memoari postanu najprodavaniji u istoriji predsedničkih knjiga.\nObama se u knjizi priseća putovanja na koja je odlazio kao 44. američki predsednik i svojih sureta sa svetskim liderima, a BBC je preneo Obamine utiske o najvažnijim političarima današnjice.\nObama u “Obećanoj zemlji” piše da ga je ruski lider Vladimir Putin podsetio na žilave, pametne šefove koji su nekada upravljali političkom mašinom u Čikagu, iako je Putin, po Obaminoj oceni, „fizički bio neimpresivan“.\nBijonse, Dilan, Eminem: Plejlista Baraka Obame\nLičio mu je na čikaške političke barone, samo što je imao “nuklearke i veto u Bezbednosnom savetu UN”.\nObama piše: “Putin me, u stvari, podseća na ljude koji su nekada upravljali političkom mašinerijom u Čikagu ili Tamani holom (njujorškom političkom organizacijom) – opasne, uličarski pametne, nesentimentalne likove koji znali šta znaju, koji se nikada nisu otišli dalje od svojih ograničenih iskustava i koji su patronažu, podmićivanje, prevaru i povremeno nasilje smatrali legitimnim instrumentima trgovine.”\nKancelarku Nemačke Obama je opisao kao “pouzdanu, iskrenu, intelektualno strogu i instinktivno plemenitu”.\nObama ističe da je kancelarka Merkel isprva bila skeptična prema njemu zbog njegove retorike i govorničkih veština, ali da se on zato nije uvredio.\n“Pretpostavio sam da je verovatno zdravo da kao liderka Nemačke ima averziju prema onome što bi mogla biti demagogija”, napisao je Obama.\nObama je lidera Turske smatrao “srdačnim”, a u memoarima piše i da je Erdogan uglavnom odgovarao na zahteve američkog predsednika.\n“Ipak, kad god bih ga slušao kako govori, sticao sam snažan utisak da će njegova posvećenost demokratiji i vladavini zakona trajati onoliko koliko bude služila tome da on zadrži moć”, napisao je Obama.\nObama se divio Vaclavu Havelu, prvom predsedniku Češke posle Plišane revolucije, ali je smatrao da je njegov naslednik Vaclav Klaus ipak problematičan.\nObama piše da je strahovao da ovaj evroskeptični predsednik signalizira uspon desničarskog populizma u Evropi i utelovljuje upravo nacionalistički, antiimigrantski i evroskeptični sentiment koji je iznedrila ekonomska kriza 2008. godine.\nObama dodaje: “Talas demokratizacije, liberalizacije i integracije koji je preplavio svet po završetku Hladnog rata, počeo je da se povlači.”\nBivši predsednik Francuske Obami se učinio kao čovek prenaduvane retorike koji kao da je sišao sa neke slike Tuluz Lotreka.\nFoto: EPA/STEFAN ROUSSEAU\n“Razgovori sa Sarkozijem bili su na smenu zabavni i naporni, ruke su mu neprekidno u pokretu, lični prevodilac uvek pored njega dok užurbano ponavlja svaki Sarkozijev gest i intonaciju”, piše Obama. “On nikada nije odstupao od svog primarnog, jedva prikrivenog interesa – da bude u centru akcije i preuzme zasluge za sve za šta je vredelo preuzeti zasluge.”\nKonzervativac školovan na Itonu koji je služio kao premijer Velike Britanije od 2010. do 2016. godine bio je, piše Obama, urban i samouveren na način na koji su to ljudi koje život nikada nije previše mučio.\nLično se Obami dopao, ali nije bila tajna da se ne slažu oko ekonomskih pitanja.\nAngela MerkelBarak ObamaDejvid KameronmemoariNikola SarkoziObećana zemljaRedžep Tajip ErdoganVaclav KlausVladimir Putin


Kosovahaber prekinuo objavljivanje vesti na bosanskom - DİĞER - KOSOVAHABER\nSubota 16 Februar 2013 13:53\nNovinska agencija Kosovahaber, koja ce u aprilu proslaviti sedam godina osnivanja , objavljivace u buduce vesti samo na turskom i albanskom jeziku. Zbog finansijskih teškoća , Kosovahaber je na neodređeno vreme suspendovao objavljivanje vesti na bosanskom .\nTim Kosovahaber- a, koji je četiri godine emitovao vesti na turskom , albanskom i bosanskom , zbog finansijskih nemogućnosti bio je primoran da prekine sa objavljivanjem vesti na bosanskom. Zahvaljujući objavljivanju vesti na bosanskom o dešavanjima na Kosovu, o turskoj zajednici i Turskim institucijama , bil oje veliko interesovanje na Balkanu i šire.\nNadamo se, ipak, da cemo prevazilaženjem finansijskih teškoća, obnoviti vesti na bosanskom i u isto vreme smo zahvalni svima onima koji su nas podržali u ovom putu.\nOdbrana Limaja plaćena skoro 2 miliona eura Plaćaju po dva eura s nadom da će im biti vraćene penzije Srbi ponovo postavili barikade u Rudaru Teška krađa na autoputu MUP prekinuo ugovor sa OeSD-om u vezi pasoša


Izvor: B92, 25.Avg.2019, 12:34\nMed je poznati izvor spora koje stvaraju bakterije Clostridium botulinum. Kada ih dojenče >> Pročitaj celu vest na sajtu B92 << unese u organizam, ove bakterije proizvode toksin koji uzrokuje dojenački botulizam, ozbiljno, ali na svu sreću retko trovanje hranom. Stoga se deci mlađoj od 12 meseci nikada ne sme davati med.\nDojenački botulizam je bolest do koje dolazi kada novorođenče unese bakteriju koja proizvodi toksin unutar tela. Reč je o veoma opasnoj infekciji crevnog trakta. Sve je više dokaza koji govore da med može biti uzročnik ovog tipa botulizma...Med je poznati izvor spora koje stvaraju bakterije Clostridium...


Gucci i North Face pripremaju saradnju sa Pokemon GO - Harper‘s Bazaar\nU prodaji će biti kasnije ove godine.\nGucci i The North Face najavili su još jednog člana svoje saradnje - kompaniju The Pokemon, odnosno njihovu igru Pokemon GO. Pre nekoliko godina igrica je bila jedna od najpopularnijih na svetu. Njen smisao je da VR igrači moraju da uhvate Pokemone koji se kriju na najneverovatnijim mestima.\nGucci je podelio relevantne vesti na Twitter-u. „Uskoro u aplikaciji Pokemon GO“, navodi se u opisu fotografije na kojoj je prikazan šator i zastava sa logotipom Pokemon GO na pozadini planina. Brendovi nisu otkrili više detalja, pa stoga još nije poznato šta će tačno biti rezultat saradnje: kolekcija odeće sa likom Pokemona ili odeća u formatu virtuelne stvarnosti koju će nositi junaci igre.\nOve nedelje su Gucci i The North Face objavili svoju dugo očekivanu kolekciju, koju su najavili krajem septembra, a koja uključuje ne samo jakne, kape i rančeve za planinarenje, već i šatore i vreće za spavanje.


Petar Petković: Umesto poruka o dijalogu, Vjosa Osmani nastavlja sa kampanjom mržnje GracanicaOnline.Info\nPetar Petković: Umesto poruka o dijalogu, Vjosa Osmani nastavlja sa kampanjom mržnje\n5. aprila 2021. 1 min read\nПетар Петковић, заменик директора Канцеларије за КиМ\nPosle govora predsednice Kosova Vjose Osmani u kome je rekla da Srbija mora da odgovara za sve, kako je rekla, zločine na Kosovu i da se pokaje,\nPosle govora predsednice Kosova Vjose Osmani u kome je rekla da Srbija mora da odgovara za sve, kako je rekla, zločine na Kosovu i da se pokaje, reagovao je direktor Kancelarije za KiM Petar Petković, rekavši da „umesto porukama o dijalogu i zajedničkom rešavanju problema, Vjosa Osmani nastavlja sa kampanjom mržnje i neprijateljstva prema Beogradu“.\n„Od dve izjave koje je za manje od 24 sata gospođa Osmani dala sa nove pozicije u okviru Privremenih institucija samouprave, obe su bile uperene prema Beogradu i obojene otvorenim animozitetom prema srpskim narodu. To veoma jasno govori da će prioriteti nove vlasti u Prištini, umesto dijaloga i traganja za kompromisom biti ogoljena mržnja prema Srbima“, kaže Petković u saopštenju dostavljenom medijima i dodaje da takvu retoriku podgreva i, kako je rekao, mentor Vjose Osmani, Aljbin Kurti.\n„Umesto toga, Osmani i Kurti treba da smognu snage da prevaziđu antisrpsku opsesiju i okrenu se dijalogu, kompromisu, razgovoru, zajedničkom traganju za rešenjem i ispunjavanju međunarodno priznatih obaveza. Beograd je na tom putu punih osam godina i uprkos svim opstrukcijama Prištine, ucenama i pretnjama, istrajava u naporima da osigura stabilnu budućnost i mir za sve narode na ovim prostorima“, zaključuje se u saopštenju kancelarije za KiM.\nTags: Vjosa Osmani Sadriu dijalog Petar Petković\nPrevious Šta može da očekuje srpska zajednica od dvojca Aljbin Kurti – Vjosa Osmani?\nNext Vjosa Osmani Sadriu zvanično preuzela funkciju predsednika Kosova\n20. oktobra 2021., 00:34


“Paradu” u Nemačkoj gledalo više od 20.000 ljudi : Crveni tepih\n“Paradu” u Nemačkoj gledalo više od 20.000 ljudi\nFilm “Parada” Srđana Dragojevića postigao je veliki uspeh u nemačkim bioskopima, a u prvoj nedelji prikazivanja je imao 20.400 gledalaca, a mediji u Nemačkoj su se utrkivali u pohvalama na račun “Parade”.\nFilm je startovao u nemačkim bioskopima sa 45 filmskih kopija, od kojih je većina sinhronizovana na nemački jezik. Samo u Berlinu, publika može da pogleda “Paradu” u čak pet ”art house“ bioskopa. Inače, dobrom početku distribucije filma prethodilo je jedanaest premijera u velikim gradovima Nemačke na kojima su pored reditelja Srđana Dragojevića prisustvovali i glumci Nikola Kojo i Miloš Samolov.\n- Jako mi je žao što se u našoj zemlji ništa ne prašta, a ponajmanje uspeh. Ono što je film “Parada“ doživeo na nemačkoj turneji može se samo nazvati ogromnim uspehom. Stojeće ovacije u skoro svim gradovima koje smo obišli, interesovanje za proces nastanka ovog filma, inteligentna pitanja, kako nemačke tako i naše publike, doprinele su da se sva trojica osetimo kao reprezentativci svoje zemlje koji su osvojili neki važan turnir ili uzeli neku medalju. Medijska pažnja koju je film izazvao,kritike koje smo dobili od najuglednijih časopisa, izazivala su u nama oprečna osećanja – od oduševljenja zbog ocene koju smo dobili, do tuge što se o tome u našoj zemlji ništa ne zna – rekao je Nikola Kojo.\nSrđan Dragojević smatra da je ovo veliki uspeh, ne samo za filmsku ekipu “Parade”, već i za čitavu srpsku kinematografiju.\n- Iako su “Lepa sela” prodata u blizu trideset zemalja, “Rane“ u dvadeset, a “Parada“ već u dvadeset dve zemlje sveta, ipak osećam strah kako će ta “obična“, nefestivalska publika primiti moj film. Ipak, kada smo prve večeri od publike najpoznatijeg hamburškog “art house“ bioskopa “Abaton“, dobili stajaće ovacije, laknulo je i meni i Nikoli i Miši. Bili smo jako ponosni kada nam je vlasnik bioskopa, koji postoji od početka sedamdesetih godina, rekao da je ovo tek drugi slučaj ovacija u dugoj istoriji bioskopa – izjavio je Dragojević.\nU jutarnjem TV programu javnih servisa ARD i ZDF, dežurna filmska kritičarka je rekla da toplo preporučuje ovaj film uz koji se, kako kaže, “slatko nasmejala“ i “slatko isplakala“. Slično su o filmu govorile i njene kolege iz radio-programa. Magazin “Špigl“ za “Paradu“ kaže da predstavlja filmo o strukturnim promenama u Srbiji, društvu kome ratni veterani nisu više potrebni, pa su skliznuli nadole u socijalnoj hijerarhiji – što je sudbina koja je zadesila i glavnog junaka Limuna.\nNedeljnik “Fokus“ konstatuje da film možda nije po ukusu gledalaca u Evropi i SAD koji se osećaju obaveznim prema tamo uobičajenoj političkoj korektnosti, ali to nije loše po film, naprotiv. ”Gledalac je suočen sa desetinama klišea, ne samo o homo i heteroseksualcima, već i o muškarcima i ženama, a pre svega o etničkim grupama na Balkanu. A onda se svima zbacuju maske i “Parada” se pretvara u manifest tolerancije: za ovaj film, svi su jednaki. To je u ambivalenciji ovog filma naivno, ali i pored toga, film staje na stranu potlačenih, prikazuje mačo-muškarce kao prikrivene homiće i na kraju se realistički pretvara u dramu”, napisao je kritičar lista “Die Welt”.


SPECIJAL Dahua komplet sa 4 FullHD kamere - Sve za video nadzor\nSPECIJAL Dahua komplet sa 4 FullHD kamere\n44999,00 RSD sa PDV\n4 x HAC-HFW1231TLM-I6-A-0360B Dahua kamera\n1 x Hard disk Seageate SkyHawk 1TB\nAvailability: Na stanju! Šifra proizvoda: DAH2MD1T03A4KB60\nDahua komplet video nadzor sa četiri Full HD kamere nudi mogućnost da pokrijete kuću ili dvorište, odnosno lokal ili magacin.\nU kompletu se nalazi četiri Full HD (1080p) kamere oblika bullet sa napajanjem. Kamera poseduje BLC, HLC, 3D DNR, 120db WDR, Starlight kao i inteligentnu IR rasvetu dometa do čak 60 m (Smart IR) i sve njene prednosti su vizuelno prikazane ispod. Pored svega ima integrisan mikrofon.\nVideo se skladišti na hard disku veličine 1TB što je dovoljno za 30 dana snimanja 24 sata bez prestanka sa videom kvaliteta 12fps@1080P. Umesto vas podešavamo sistem da radi na detekciju pokreta tj. da beleži samo kada promena na ekranu, tada snimanje produženo i do nekoliko meseci.


Tatjana Lazarević: Fantomke su bile na Kosovu pre nego što su rušile Savamalu | N1 Srbija\nTatjana Lazarević: Fantomke su bile na Kosovu pre nego što su rušile Savamalu\n05.12.2018. |22.32 |\nRazgraničenje bi donelo nove sukobe na Kosovu smatraju učesnici tribine "Životi i sudbine na Kosovu - linije razdvajanja" koja je održana u kući Đure Jakšića u Beogradu, u organizaciji nedeljnika Vreme.\nDok trpe posledice starih sukoba, svi koji žive na Kosovu strahuju od novih. Srbi se osim Albanaca plaše i Srba bliskih kriminalnim krugovima, kaže novinarka Tatjana Lazarević iz Severnog dela Mitrovice i dodaje - pre nego što su ljudi sa fantomkama došli u Beograd da ruše Savamalu, fantomke su se 2013. pojavile na Kosovu.\n"U nametnutim izborima te kapuljače porušile su izborne kutije, a mnogi od nas veruju da ih nismo porušili mi koji te izbore nismo hteli, nego oni koji su nam ih nametnuli. Kroz tri kruga takvih izbora počela je serija krivičnih dela koja traje i danas", kaže Lazarević.\nKosovski problem - vezane ruke i oružje na "gotovs"\nPočelo je porušenim kutijama u prvom krugu izbora krajem 2013, završilo se ubistvom jednog kandidata za gradonačelnika u trećem krugu tih izbora, 16. januara 2014. I to nije poslednje političko ubistvo u Mitrovici. Tačno četiri godine kasnije, 16. januara ove godine ubijen je opozicioni političar Oliver Ivanović. Od tada je napetost eksalirala, rekla je Rada Trajković, predsednica nevladine organizacije "Evropski pokret na Kosovu" i bivša poslanica Skupštine Kosova.\n"Ja se slobodnije osećam u Prištini gde nema ni 40-ak Srba, nego u Mitrovici, trenutno. Nama je ubijen prijatelj, drug, čovek koji je mislio da možemo da živimo svi zajedno, želeo je politiku da odvoji od mafije", istakla je Trajković.\nPolitičari otežavaju situaciju, ali je suživot Srba i Albanaca neizbežan, ocenjuje novinar Idro Seferi.\n"Da se razumemo, Albanci dolaze svaki dan na VMA i u Klinički centar, Srbi imaju svoje prijatelje Albance od kojih kupuju, svoje švercere, svoje osumnjičene prijatelje", kaže Seferi.\nŠansa za trajni mir na Kosovu i održivi život Srba je u normalizaciji života, a ne u razgraničenjima i novim etničkim podelama, zaključak je govornika tribine.\nKosovo tribina Tatjana Lazarević Idro Seferi Rada Trajković\nJa se slobodnije osećam u Prištini gde nema ni 40-ak Srba, nego u Mitrovici, trenutno, normalno kad radiš za labance\nKada se razreši ovo ubistvo neko će morati gadno da se pravda i brani.\nJedva čekamo da se razreši ubistvo Olivera Ivanovića,pa da se potvrde ili opovrgnu ove insinuacije jednom za svagda.


Za 2020. godinu, centralna banka predviđa ubrzanje rasta na 4 odsto, a toliku stopu ekonomske ekspanzije očekuje i u srednjem roku, prema podacima iz novembarskog Izveštaja NBS o inflaciji, koji je danas predstavljen na konferenciji za novinare. Posmatrano sa proizvodne strane, pozitivan doprinos u narednoj godini očekuje se od svih sektora, osim poljoprivrede, pod pretpostavkom prosečne poljoprivredne sezone.\nInflacija će se do kraja ove godine i u prvoj polovini naredne kretati oko donje granice dozvoljenog odstupanja od ciljane vrednosti od 3 procenta plus/minus 1,5 odsto, na šta će pre svega delovati efekat visoke baze kod cena povrća, procenjuje Narodna banka Srbije u novembarskom Izveštaju o inflaciji.\nPostepeno približavanje inflacije centralnoj vrednosti cilja očekuje se u srednjem roku pod uticajem rasta agregatne tražnje, navodi se u izveštaju. U naredne dve godine, inflacija bi trebalo da se zadrži ispod centralne ciljane vrednosti od 3 procenta usled nastavka niskih troškovnih pritisaka, kao i pretpostavljenog blagog smanjenja svetske cene nafte.\nPrema rezultatima ankete agencije Ipsos, finansijski sektor očekuje da će se inflacija u trećem kvartalu i oktobru 2020. kretati u rasponu od 2 do 2,5 odsto. Istovremeno, rezultati ankete agencije "Blumberg" pokazuju da su kratkoročna inflaciona očekivanja finansijskog sektora, nakon što su u julu ove godine bila na nivou od 2,9 procenata snižavana u narednim mesecima - na 2,1 odsto u novembru.


• Bolji Sombor: Potreban plan za rešavanje problema\nUdruženje građana „Bolji Sombor” je u svetlu najave promene vlasti u Somboru podsetio stranke na svoje ciljeve i zatražilo vraćanje cena komunalnih usluga na prethodni nivo.\n- Aktuelna dešavanja na somborskoj političkoj sceni i disonantne tonove koje dolaze iz opoziciono pozicionih i poziciono opozicionih stranaka o formiranju nove skupštinske većine, „Bolji Sombor” vidi kao prostor u kome će potvrditi svoju odgovornost prema biračima i političku zrelost prema strankama - navode u „Boljem Somboru”. Predsednik Udruženja Rajko Miranović i potpredsednik Borislav Avramović, obojica odbornici u Skupštini grada, podsetili su stranke na svoje ciljeve: zaštitu standarda građana vraćanjem cena komunalnih usluga na nivo pre poskupljenja, stvaranja privlačnih uslova za investitore, izgradnju puta prvog reda od Bezdana do Vrbasa, očuvanje postojećih radnih mesta i pomoć u rešavanju problema u Fabrici obuće „Boreli”, otvaranje dnevnog boravka za decu sa invaliditetom, rad na realizaciji inicijative za osnivanje Akademije strukovnih umetnosti u Somboru i poštovanje Zakona o lokalnoj samoupravi u smislu smanjenja broja zaposlenih u Gradskoj upravi. UG „Bolji Sombor” smatra da u lokalnoj samoupravi ima oko 200 prekobrojnih radnika, zaposlenih uglavnom po partijskoj liniji, koji za građane predstavljaju godišnji trošak u iznosu od 180 miliona dinara.\nUdruženje građana Bolji Sombor zatražilo je i preispitivanje zapošljavanja u javnim preduzećima i ustanovama, posebno u JKP „Vodokanal”, za koja tvrde da su puna članovima i simpatizerima određenih političkih partija.\nIzvestaj sa konferencije za s...UG Bolji Sombor 31.07.2012.pdf\ntriletrip @ Čet, 02.08.2012. 00:53\nbolji sombor borislav avramović politika rajko miranović skupština grada sombor


Dr Marija Komadina Vuković, otorinolaringolog, Beograd - 063/687-463\nDr Marija Komadina Vuković je specijalista otorinolaringologije iz Beograda sa višegodišnjim iskustvom u radu sa pacijentima.\nSpecijalista je otorinolaringologije vazduhoplovne medicine, ovlašćeni lekar za pregled letačkog osoblja po JAR FCL 3.\nAutor je i koautor više od 16 stručnih radova.\nFizikalni pregled (otoskopija, rinoskopija, faringoskopija, laringoskopija)\nBris (nosa, uva, grla)\nUltrazvučni pregled (paranazalnih sinusa)\nAudiometrija i određivanje stepena oštećenja sluha\nDoktorske studije - doktorant.\nVazduhoplovnomedicinski institut VMA\nSpecijalista otorinolaringolog vazduhoplovne medicine.\nOtorinolaringolog, audiolog-neurootolog, vlasnik i osnivač.\nZakažite pregled kod Dr Marija Komadina Vuković


Savjet ministara još nije obezbijedio tri miliona KM za “Bratoljuba”\nHome / Magazin / Savjet ministara još nije obezbijedio tri miliona KM za “Bratoljuba”\nBy eSrebrenica.ba on 13. September 2019.@esrebrenica\nSavjet ministara u tehničkom mandatu još nije postupio prema zaključku Predsjedništva BiH da u roku od 30 dana bude obezbijeđeno tri miliona KM za dovršenje graničnog prelaza Bratunac-Ljubovija, pišu “Nezavisne novine”.\n“S obzirom na to da se zaključak Predsjedništva BiH odnosi na odluku Savjeta ministara, ne možemo dati nikakav komentar dok ovo tijelo ne bude razmatralo tu tačku i konačno odlučilo o tome. Ministarstvo finansija i trezora u Savjetu ministara postupiće u skladu sa zakonima i u okviru svojih nadležnosti”, rekli su “Nezavisnim” u ovom ministarstvu.\n“Republika Srpska je ispunila sve svoje obaveze. Okončan je proces eksproprijacije zemljišta koje je bez naknade ustupljeno Upravi za indirektno oporezivanje za izgradnju graničnog prelaza, završena je izgradnja pristupnih puteva, koji su finansirani iz sredstava Javnog preduzeća žPutevi Republike Srpskež”, rekli su u Ministarstvu saobraćaja i veza Srpske.\nU ovom ministarstvu su naveli da je izgradnja mosta “Bratoljub” pokrenuta na inicijativu privrednika iz regije Podrinje-Birač, te da će njegovo puštanje u saobraćaj i izgradnja graničnog prelaza privredi donijeti znatne olakšice kroz brži protok robe i jeftiniji transport.\nPredsjednik Vlade Srbije Ana Brnabić ranije je apelovala da vlast BiH otvori granični prelaz Bratunac-Ljubovija kako bi novoizgrađeni most na Drini između BiH i Srbije “Bratoljub”, završen prije dvije godine, konačno bio pušten u saobraćaj.\nKonkurs za učeničke radove


Kontakti uspostavljeni, Sarajevo želi Sharbinija - SportSport.ba\nPrije 7min 1\nAnas Sharbini Arhiva članaka\nKontakti uspostavljeni, Sarajevo želi Sharbinija\nZa SportSport.ba potvrdio Anasov otac\nU pričama oko potencijalnih pojačanja FK Sarajevo za sljedeću sezonu je i Anas Sharbini.\nNekadašnji hrvatski reprezentativac je okončao posudbu u Osmanlisporu i najvjerovatnije se neće vraćati u Rijeku, a da problema sa pronalaskom nove sredine neće imati govori i činjenica da je kontaktiran od strane FK Sarajevo.\nČelnici tima sa Koševa već uveliko rade na slaganju igračke križaljke i na listi želja šefa stručnog štaba se nalazi i Anas Sharbini, a da postoje kontakti za SportSport.ba je potvrdio i otac Jamal koji se brine o njegovoj karijeri.\n"Postoje kontakti sa nekoliko klubova, a jedan od njih je i FK Sarajevo. Radi se o velikom i sređenom klubu sa velikim ambicijama i nije nemoguće da Anas dođe, ali treba sačekati još malo. Potrebno je najprije riješiti neke stvari", kazao nam je Anasov otac i menadžer.\nFudbaler kao što je Sharbini bi definitivno predstavljao pojačanje za tim sa Koševa, budući da se radi o bivšem hrvatskom reprezentativcu koji je pored Osmanlispora još igrao za Rijeku, Hajduk i Ittihad iz Saudijske Arabije.\nSarić: Čast je igrati za Sarajevo\nNovi igrač bordo tima


GSP u 2020. godini kupuje 30 autobusa od kredita Evropske banke\nGSP u Novom Sadu planira da u 2020. godini kupi 30 autobusa\niz kredita Evropske banke za obnovu i razvoj (EBRD) za sedam miliona evra, mada je prvobitno najavljeno da će biti kupljeno 50 ovih vozila.\nNa ugovor o ovom kreditu saglasnost bi narednog ponedeljka trebalo da da i Skupština grada kojoj je poslat zahtev Gradskog veća i GSP-a.\nNakon što se Skupština složi, EBRD će sprovesti tender da se kupi 25 solo autobusa na gas i pet zglobnih autobusa takođe na gas. Zajam koji Grad Novi Sad dobija predviđa da grejs period od godinu dana, a otplata traje sedam godina uz godišnju kamatu od 2,2 odsto.\nOvaj kredit Novi Sad, odnosno GSP dobija u sklopu podrške Evropske banke "zelenim projektima" jer su novi autobusi na CNG gas, prenosi 021.rs.


Radio TV Stara Pazova - SRNA SUBANOVIĆ: Od heštega do ambasade\nSRNA SUBANOVIĆ: Od heštega do ambasade\nSrna Subanović iz Stare Pazove koja se bavi se tradicionalnom batik tehnikom oslikavanja na svili pozvana je da drži radionicu na tradicionalnoj manifestaciju „Dani Malezije“ u Beogradu. Na koji način način su za nju saznali iz ambasade Malezije i kako se počela baviti ovom umetnošću, saznajte u priči koja sledi.\nDa talenat nalazi nekad i neočekivane načine da ispliva dokaz je talentovana staropazovčanka Srna Subanović za koju su iz ambasade Malezije saznali preko heštega na Instagramu. Na tradicionalnoj manifestaciji „Dani Malezije“, Srna je držala praktičnu demonstraciju slikanja na svili batik tehnikom, odnosno tehnikom ocrtavanja voskom, suprugama pozvanih zvaničnika.\nIako master biolog po struci, umetnost je oduvek zanimala Srnu. Na kurs slikanja na svili krenula je iz zabave, da bi postepeno preraslo u hobi, a teži ka tome da postane i glavni posao jer marame radi po porudžbinama. Ono što je najviše privuklo ovoj umetnosti jeste nepredvidivost.\nBoje na svili izuzetno su postojane i ne ispiraju se, te to ne treba da brine vlasnike Srninih marama, ali je potrebno održavati ih na pravilan način.\nSrna Subanović najavljuje i otvaranje svog ateljea „Silk art“ za decu uzrasta od 5 do 14 godina gde će moći da razvijaju svoju kreativnost i uživaju u umetnosti kroz igru.


Jeremić: Naredna prilika za promenu vlasti tek za pet godina | Insajder\n"Ako sada ne promenimo vlast, moraćemo da čekamo 2022. jer su se vlasti u Srbiji menjale uvek na predsedničkim izborima... Za to će biti potreban glas, ne samo građanski orijentisane Srbije, već svih onih koji veruju da im je svega preko glave", rekao je Jeremić gostujući na TV N1.\nJeremić je rekao da Srbija ovakva kakva jeste nije u skladu s evropskim vrednostima i da zato ne može u Evropu. "Mi u Srbiji imamo ubrzan galop apsolutizma i to ne može biti u skladu s evropskim vrednostima", rekao je Jeremić.\nJeremić je rekao da će se, ako postane predsednik Srbije, posvetiti regionalnim odnosima jer stvari u regionu ne stoje dobro i treba "hladne glave" napraviti plan koji će prvenstveno biti usmeren na ekonomske odnose.\nOn je rekao i da želi da njega prva poseta kao predsednika bude poseta Bosni i Hercegovini jer od odnosa te dve zemlje zavisi stabilnost Balkana.\nJeremić je istakao i da je ministar spoljnih poslova Ivica Dačić učinio sve što je bilo u njegovoj moći da on kao kandidat iz Srbije pobedi u trci za prvog čoveka Ujedinjenih nacija, ali da premijer Aleksandar Vučić "nije mrdnuo prstom". "Onaj ko je mogao da učini najviše, nije mrdnuo ni prstom da bi se to dogodilo, barem jedan telefonski razgovor da je obavio", kazao je Jeremić.\nOn je dodao da njegova kandidatura za prvog čoveka UN budžet Srbije nije koštala ni dinara.


RTCG - Radio Televizija Crne Gore - Nacionalni javni servis :: Region :: "Bez milosti prema ubicama"\nVUČIĆ NA KOSOVU 20. 01. 2018. 13:29 >> 20:15 2\nPredsjednik Srbije Aleksandar Vučić poručio je da neće biti milosti za nalogodavce ubistva i ubice Olivera Ivanovića, ma koje nacionalnosti bili. Vučić je danas u sjevernom dijelu Kosovske Mitrovice položio vijenac na mjesto ubistva Ivanovića.\nBolje da ja razgovaram sa Tačijem, ili ne znam ko sa Haradinajem, a da nijedan metak ne bude ispaljen, izjavio je na Kosovu predsjednik Srbije Aleksandar Vučić.\nU razgovoru sa kosovskim Srbima, on je istakao da je najviši interes Srba mir i da im je u ovom trenutku to najpotrebnije.\n"Mislim da je najviši interes Srba mir... i opstanak i ostanak na vašim ognjištima i da imate budućnost za svoju djecu", rekao je Vučić poslije razgovora sa predstavnicima političkih stranaka, građanima i privrednicima na Tehnološkom fakultetu.\nVučić je rekao i da ništa drugo Srbima na Kosovu nije potrebnije u ovom trenutku.\nVučić je poručio da za Srbiju nije važno koje je ime ubice Olivera Ivanovića niti koje je ime nalogodavca, da li je srpsko, albansko ili bilo kojeg stranca i poručio da prema počiniocima i nalogodavcima neće biti milosti.\n"Na nama je da se ponašamo odgovorno, da razgovaramo i to mora da bude politika koju Srbija vodi i takvu politiku ćemo nastaviti", rekao je Vučić na Kosovu.\nOn je prethodno u Banjskoj poručio Srbima da moraju da opstanu i ostanu na Kosovu.\nSrpskog predsjednika su uz zvuk manastirskih zvona dočekali građani, svi predsjednici opština sa sjevera Kosova, kao i predstavnici Srpske liste i sveštenstvo manastira s vladikom Teodosijem.\nOn je rekao i da će Beograd i Priština razmjenjivati informacije o ubistvu Ivanovića, iako je Srbija tražila da učestvuje u istrazi, a kosovske vlasti to nijesu odobrile.\n"Mi ćemo razmjenjivati informacije. Ali ćemo da sačekamo, ne priče za novine već konačne rezultate istrage. Ako se to ne desi, onda će nam mnoge stvari biti jasnije", rekao je Vučić u manastiru Banjska.\nIvanović je ubijen iz vatrenog oružja kada je na njega pucala za sada nepoznata osoba.\nUbijen je sa šest metaka ispred sjedišta stranke čiji je bio lider.\n15. 02. 2019. 18\n13. 02. 2019. 26\nUhapšen zbog prijetnji Vučićevom sinu


Svečana inauguracija završena balovima\nPredsednik Obama i prva dama Mišel Obama posetili su dva bala u Vašingtonu održana u čast njegove druge inauguracije\nPredsednik Obama i prva dama Mišel Obama plešu na balu Vrhovnog komandanta oružanih snaga, u VašingtonuxPredsednik Obama i prva dama Mišel Obama plešu na balu Vrhovnog komandanta oružanih snaga, u Vašingtonu\nJučerašnji dan u kome je američki prdsednik Barak Obama položio zakletvu na drugi mandat, završen je u veselom raspoloženju u kome su se predsednik i prva dama Mišel Obama družili sa zvanicama i plesali na dva inauguralna bala.\nZabave sa plesom, kojima je obeleženo polaganje zakletve, ipak su bile nešto manje posećene nego u vreme njegove prve inauguracije, pre četiri godine.\nPosle zvanične ceremonije, na stepenicama Kapitola, Obama je pred oko pola miliona pristalica održao govor u kome je rekao da će u drugom mandatu nastojati da sprovede progresivnu platformu.\nNešto kasnije, bračni par Obama pridružio se povorci koja je išla do Bele kuće i u kojoj su učestvovale mnoge raskošno iskićene gondole i duvački orkestri iz svih 50 država.\nDanas, predsednik i prva dama prisustvovaće službi u vašingtonskoj istorijskoj Nacionalnoj katedrali, u okviru decenijama duge tradicije okupljanja verskih lidera iz čitave zemlje.\nIako je predsednikov inauguracioni govor bio usredsređen na jedinstvo, što je najčešća tema ovih govora, on je takođe obećao da će se u drugom mandatu usmeriti na pitanja važna za mnoge liberale u Americi – borbu sa klimtskim promenama, prava gej populacije i reformu zakona o imigraciji.


HDP u potpunosti podržava odgovor državnog vrha Republike Srbije na veoma opasnu političku odluku \_'\_'vlade Kosova\_'\_' da se uvedu carine od 100% na proizvode iz Srbije i BiH, što predstavlja jasno kršenje CEFTA sporazuma i SSP-a, kao i stav predsednika Aleksandra Vučića da Srbija neće uzvratiti na sličan način i da će ostati pouzdani partner.\nPodržavajući politiku dijaloga najoštrije osuđujemo ovakav potez Prištine, koja je još jednom pokazala da ne shvata samu suštinu dijaloga koji se vodi u Briselu. Dijalog mora biti proces kompromisa, a nikako jednostranih i opasnih odluka jedne strane, koja ovakvim potezima krši i ono što je u dosadašnjem procesu pregovora postignuto.\nReakciju visoko predstavnice Evropske Unije Federike Mogerini smatramo vrlo bitnom, jer EU upravo i ima takav zadatak u procesu pregovaranja Beograda i Prištine. EU nema više vremena da toleriše Prištini nepoštovanje obaveza iz Briselskog sporazuma, ukoliko želi da doprinese uspešnom nastavku dijaloga. Prištini se mora staviti do znanja da je krajnje vreme da počne sa izvršavanjem preuzetih međunarodnih obaveza, a ne da se čitav proces unazađuje ovakvim odlukama, poput ove o uvođenju carina od 100%.\nHDP će nastaviti da jasno i nedvosmisleno daje podršku svakom obliku dijaloga, kao i politici koja vodi ka normalizaciji odnosa na Kosovu, a pre svega zaštiti ljudskih prava i sloboda, kao i demokratskih standarda koje smartamo temeljnim za dalje pregovore između Beograda i Prištine.\nHrišćansko demokratski pokret - SAOPŠTENJE povodom odluke Prištine da uvede carine od 100% na proizvode iz Srbije i BiH